title: Kit Carson

text: Vuonna 1861 alkaneessa Yhdysvaltain sisällissodassa Carson organisoi New Mexicon vapaaehtoista jalkaväkeä Valverden taisteluun, joka käytiin alkuvuodesta 1862 nykyisen Arizonan alueella. Samana keväänä kenraali James Carleton johti "Kalifornian kolonnansa" New Mexicoon taistellakseen etelävaltioiden joukkoja vastaan. Vihollisen vetäydyttyä Texasiin jo ennen yhteenottoa Carleton päätti hyödyntää sotaväkeään Rio Granden laakson mescalero-apassien vangitsemisessa tai surmaamisessa. Everstiksi ylennyt Carson, joka toimi Carletonin alaisena, halusi noudattaa maltillisempaa linjaa. Hän arvosti intiaaneja ja halusi välttää verenvuodatusta. Carson onnistui avaamaan yhteydet mescalerojen johtajiin ja järjesti heille matkan kenraali Carletonin puheille. Intiaanit joutuivat kuitenkin ansaan ja monta mescaleroa surmattiin. Loput heistä lupautuivat jättämään Rio Granden ja siirtymään Bosque Redondoon, joka oli heille määrätty suojelualue Pecosjoen varrella.


title: Kit Carson

text: Keväällä 1863 kenraali Carleton päätti siirtää myös navajot mescalerojen suojelualueelle. Kun yksikään navajo ei suostunut antautumaan Carleton määräsi Carsonin johtamaan miehensä navajoja vastaan. Carson kieltäytyi aluksi, sillä hän oli vuosien ajan tuntenut navajot ja puolustanutkin näitä. Peruttuaan lopulta päätöksensä painostuksen alla hän lupautui tuhoamaan navajojen viljapellot, karjan ja asumukset. Carleton ei kuitenkaan ollut tyytyväinen Carsonin toimintaan vaan antoi syksyllä 1863 määräyksen vangita tai tappaa kaikki miespuoliset navajot. Kenraalin käskyn alla Carson nopeutti poltetun maan taktiikkaansa. Hänen alaisensa kertoivat myöhemmin, että he pyrkivät välttämään turhaa tappamista ja surmasivat vain 78 navajoa arviolta noin 12 000 navajosta.


title: Kit Carson

text: Carsonin painostuksen alla navajot linnoittautuivat Canyon de Chellyyn, missä uskoivat olevansa turvassa. Tammikuussa 1864 sotilaat saartoivat kanjonin ja sulkivat navajoiden mahdolliset pakotiet. Kevään aikana yhä useammat saarretut antautuivat ravinnon puutteen ja kylmän talven seurauksena. Lopulta yli 8 000 navajoa siirrettiin ”pitkällä marssilla” Bosque Redondoon, josta tuli ja kuivuus olivat polttaneet puut jo kauan sitten. Sadat navajot saivat surmansa yli 500 kilometriä pitkän marssin aikana.


title: Kit Carson

text: Vuonna 1865 Carson sai prikaatinkenraalin arvonimen, joka tuli urheudesta ja muista merkillepantavista saavutuksista Yhdysvaltain armeijan palveluksessa. Kesällä 1866 hän muutti Coloradoon laajentamaan karjankasvatukseen perustuvia liikeatoimiaan. Samana vuonna Carsonille tarjottiin komentajuus Fort Garlandissa.


title: Kit Carson

text: Heikentynyt terveys sai Carsonin vetäytymään armeijasta seuraavan vuoden aikana ja hän muutti perheineen Broggsvilleen lähelle La Juntaa. Carson menehtyi aortan laajentuman seurauksena toukokuussa 1868. Seuraavana vuonna hänen ruumiinsa siirrettiin pienelle hautausmalle Taosiin lähelle hänen vanhaa asuinpaikkaansa.


title: Kit Carson

text: Kit Carsonin ensimmäinen vaimo oli arapaho-nainen nimeltään Waanibe (Singing Wind). Avioliitto solmittiin vuonna 1834. Liitosta syntyi kaksi tytärtä, joista vanhemman nimi oli Adeline. Toisen tyttären synnyttyä saman vuosikymmenen lopulla Waanibe menehtyi lapsivuodekuumeeseen. Carson oli vaimonsa kuollessa metsästysmatkalla ja ainoa kommentti, jonka hänen tiedetään antaneen vaimostaan kuului: ”Waanibe oli hyvä vaimo minulle. Aina kun tulin matkoilta hän lämmitti vettä jalkojani varten!”


title: Kit Carson

text: Waaniben jälkeen Carson siirtyi tyttäriensä kanssa keski-Coloradoon, jossa hän ihastui nuoreen cheyenne-tyttöön Making Out Roadiin. Kauniiksi kuvailtu tyttö oli tottunut miesten palvontaan, mutta suostui Carsonin puolisoksi ja otti tämän asumaan tiipiihinsä. Pikaisesti solmittu avioliitto osoittautui lyhytaikaiseksi ja kesti vajaan vuoden. Making Out Road kohteli huonosti Carsonin lapsia ja laiminlöi kotitalouden. Saavuttuaan kotiin metsästysmatkaltaan Carson löysi tavaransa ja lapsensa tiipiin ulkopuolelta. Cheyennien tavan mukaan vaimo sai päättää avioerosta ja yleinen käytäntö oli kantaa ulos aviomiehen omaisuus silloin, kun tämä ei ollut kotona. Carson ymmärsi vihjeen ja jätti cheyennien kylän tyttäriensä kanssa.


title: Kit Carson

text: Vuonna 1843 solmittu kolmas avioliitto kesti koko Carsonin loppuelämän ajan. Hän nai tuolloin 14-vuotiaan meksikolaisen Josefa Jaramillon, jonka oli tavannut jo edellisen avioliittonsa aikana. Josefa kuoli synnytyksen jälkeisiin komplikaatioihin vuonna 1868 kuukautta ennen miehensä kuolemaa. Heillä oli yhteensä kahdeksan lasta.


title: Kit Carson

text: Carson oli pienikokoinen ja hänen pituutensa oli noin 165 senttimetriä. Hänen nimensä tunnettiin laajoilla alueella Yhdysvaltoja ja häntä arvostettiin rohkeutensa ja rehellisyytensä vuoksi. Carsonia pidettiin vaatimattomana miehenä, jolla oli hyvä itsehillintä ja jonka sanaan voi luottaa ”yhtä paljon kuin auringon nousuun” Monet kuvasivat Carsonin huolettomana kaverina, jolla oli lempeä katse ja hyvä käytös. Suuttuessaan hän saattoi kuitenkin muuttua äärimmäisen ankaraksi niitä kohtaan, jotka olivat rikkoneet yleistä järjestystä tai lakia vastaan.


title: Kit Carson

text: Carson oli pitkään luku- ja kirjoitustaidoton, mutta opetteli kummankin taidon alkeet myöhemmän elämänsä varrella. Yleisestä pelottomuudestaan poiketen Carson ei koskaan voittanut sitä pelokasta kunnioitusta, jota hän tunsi korkea-arvoisia sotilashenkilöitä ja muita vallanpitäjiä kohtaan.


title: Kit Carson

text: Kit Carsonista on kirjoitettu useita kirjoja, jotka perustuvat hänen elämänvaiheisiinsa. Hän on ollut myös suosittu hahmo 1900-luvun kioskikirjallisuudessa ja sarjakuvissa. Tex Willer -sarjakirjoissa esiintyvä Kit Carson on puhtaasti fiktionaalinen hahmo, jolla ei ole yhteyttä kuuluisaan nimikaimaansa. Carsonista on lisäksi tehty monia elokuvia ja hänen nimeään on hyödynnetty televisiosarjoissa.


title: Shout at the Devil

text: Shout at the Devil on Mötley Crüe-yhtyeen julkaisema albumi vuodelta 1983. Viimeistään tässä vaiheessa tämän levyn ansiosta, Mötley Crüe teki läpimurron ja ampaisi maailmanmarkkinoille. Kyseistä albumia ja edeltäjäänsä Too Fast for Lovea on kehuttu genrensä vaikuttavimmaksi sekä Mötley Crüen parhaaksi albumiksi. Yhtyeen nimikkolevyn ohella se on myös tyyliltään heidän raskain albumi. Musiikki nojaa enemmän hard rock / heavy metal suuntaan, kuin yhtyeen edellinen albumi, joka oli useamman eri tyylilajin sekoitus.


title: Shout at the Devil

text: Levyn tuotti Tom Werman, joka oli aikaisemmin työskennellyt mm. Cheap Trickin ja Ted Nugentin kanssa. Werman oli yhtyeelle uusi tuttavuus, jonka kanssa Nikki Sixx tunsi välittömästi yhteenkuuluvuutta, ja tuli tämän kanssa (ainakin aluksi) hyvin toimeen. Werman ymmärsi täydellisesti, mitä Nikki halusi biiseillään ilmaista, ja millaista soundia hän haki. Kaksikolla oli hyvin samankaltaiset käsitykset yhtyeen musiikista ja siitä miten siitä saataisiin tehtyä parempaa. Albumi äänitettiin Hollywoodissa sijaitsevalla Cherokee Studiolla n. yhdeksässä kuukaudessa. Samaan aikaan studiolla sooloalbumiaan työstävä The Doorsin kosketinsoittajana tunnettu Ray Manzarek vieraili usein Mötiköiden luona, juoden heidän viinansa, ja käyttäen heidän huumeensa, kertoen samalla tarinoita entisestä yhtyekaveristaan, Jim Morrisonista.


title: Shout at the Devil

text: Nikki Sixx oli noihin aikoihin kiinnostunut mustasta magiasta, joten yhtyeellä oli tapana tehdä erinäisiä kokeiluita ja nauhoitella teeman mukaisia loitsuja ja kappaleita. Yhdessä vaiheessa jotkut yhtyeen jäsenistä makasivat studion lattialla yrittäen lausua "Jesus is Satan" (suom. Jeesus on saatana) takaperin, katossa kiinni olevan gongin pyöriessä ja kumistessa heidän yläpuolellaan aavemaisesti. Nikki Sixxin mukaan heidän äänittäjänsä otti lopputilin tuona päivänä, sanoen yhtyeen jäsenten olevan riivattuja. Yhtyeen tapojen mukaisesti äänitysten aika studiolla ja sen ulkopuolella sisälsi railakasta ilonpitoa. Eräänä iltana Nikki, Tommy sekä hänen rumputeknikkonsa Clyde "the Spide" Duncan joutuivat paikallisten poliisien häiriköimiksi. Vastauksena siihen, kolmikko päätti virtsata avoimesta poliisiauton ikkunasta sen sisälle. Samana yönä Tommy heitti tiiliskiven studion lasin läpi.


title: Shout at the Devil

text: Tuona aikana yleisesti heavy-metal yhtyeitä syytettiin satanismista, väkivaltaisista, itsemurhiin kehottavista tai muuten sopimatonta kieltä sisältävistä sanoituksista sekä muuten 80-luvun nuorisoon kielteisesti vaikuttavasta musiikista. Myös Mötley sai osansa kritiikistä, kun albumin kappale "Bastard" pääsi PMRC:n "Filthy Fifteen" listalle väkivaltaisen sanoituksen vuoksi. Myös albumin nimi provosoi joitain ihmisiä, syyttäen yhtyettä satanismista. Bändi puolusti toistuvasti itseään, painottaen nimeä Shout "at" the Devil, "with" the Devil nimen sijaan. Albumin nimi oli ollut "Shout with the Devil" alun perin, jonka Nikki muutti osittain levy-yhtiön sekä Tom Zutautin painostuksesta.


title: Luttojoki

text: Luttojoki ( tai "Lohttu", , ) on Tuulomajoen vesistöön kuuluva joki Inarin ja Sodankylän kuntien itäosissa Suomessa ja Petsamon eteläosassa Murmanskin alueella Venäjällä. Venäjän vesistörekisterin mukaan joen pituus on 235 kilometriä ja valuma-alueen laajuus 7 980 neliökilometriä.


title: Luttojoki

text: Ennen alueluovutuksia lähes koko Luttojoki sijaitsi Suomen alueella. Nykyään se kuuluu osittain UK-puiston–Sompion–Kemihaaran Natura 2000 -luonnonsuojelualueeseen.


title: Luttojoki

text: Luttojoesta on saatu isoja taimenia noin 2-3 kiloon.


title: Luttojoki

text: Luttojoki saa alkunsa Inarin kunnan alueelta Saariselän pohjoisosassa sijaitsevista pikkujärvistä. Joki virtaa sieltä itään kulkien osan matkaa Inarin ja Sodankylän välistä rajaa pitkin. Raja-Joosepin rajanylityspaikan läheisyydessä Luttojoki virtaa Venäjän puolelle, virtaa koilliseen ja laskee Ylä-Tuuloman tekojärven länsipäähän. Tekojärven itäpäästä vedet virtaavat edelleen Tuulomajokea Kuolanvuonoon.


title: Luttojoki

text: Luttojoen merkittävin sivujoki Suomen puolella on Suomujoki.


title: France Football

text: France Football on arvostettu ranskalainen jalkapalloa käsittelevä aikakauslehti.


title: France Football

text: Lehti on vuodesta 1956 lähtien myöntänyt vuosittain arvostetun Kultaisen pallon.


title: France Football

text: France Football on valinnut vuoden ranskalaisen pelaajan vuodesta 1959 lähtien. Vuoteen 1995 saakka vain Ranskassa pelanneet ranskalaiset pystyivät saamaan palkinnon.


title: France Football

text: France Football on valinnut vuoden ranskalaisen valmentajan vuodesta 1970 lähtien.


title: Laskennallinen tiede

text: Laskennallinen tiede (aiemmin myös tieteellinen laskenta) kattaa laajan kirjon välineitä, tekniikoita ja teorioita, joita käytetään laadittaessa ja tutkittaessa tietokoneella tieteen ja tekniikan ongelmien matemaattisia malleja. Se voi liittyä sekä teoreettiseen että kokeelliseen tutkimukseen: kuten teoriakin, laskennallinen tiede voi selittää koetuloksia ja ennustaa uusia mahdollisia tuloksia kokeellisen tutkimuksen lähtökohdaksi. Menetelmällisesti laskennallinen tiede nojaa matematiikkaan, tietojenkäsittelytieteeseen ja kunkin sovellutusalueen omaan teorioihin ja välineisiin.


title: Laskennallinen tiede

text: Tärkeitä laskennallisen tieteen alueita ovat


title: Yrjö Knuutinen

text: Yrjö Johannes Knuutinen (16. kesäkuuta 1925 Siilinjärvi – 27. kesäkuuta 2015 Rautalampi) oli suomalainen opettaja ja kirjailija. Hänen esikoisteoksensa "Kurkki" on kertomus kesystä laulujoutsenesta. Kuusitoista vuotta myöhemmin ilmestyi "Kala-Oskari ja kolme enkeliä". Muita teoksia ovat "Mitassa", "Päiväkirjat 1958–1961", "Post Festum" ja "Kertomus järven rannalta", joista kaksi jälkimmäistä on palkittu Möllärimestarikilpailussa.


title: Sanskulotit

text: Sanskulotit ( tai "sansculottes", ”polvihousuttomat”) on nimitys, jolla Ranskan aristokratia ryhtyi vuonna 1790 kutsumaan kolmannen säädyn köyhimpiä edustajia. Nimi tulee siitä, että nämä eivät käyttäneet tuolloin muodikkaita polvihousuja ("culotte") vaan pitkiä housuja. Ranskan suuren vallankumouksen aikana termi yleistyi tarkoittamaan vallankumousarmeijan heikosti vaatetettuja ja varustettuja vapaaehtoisia sekä yleensä äärimmäisen linjan vallankumouksellisia.


title: Sanskulotit

text: Sanskulottien tyypilliseen vaatetukseen kuuluivat:Sanskulotit tukivat radikaaleimpia vallankumouksellisia, kuten Maximilien Robespierreä. Robespierren häviön jälkeen sanskulottien vaikutusvalta hiipui, ja ilman vahvaa johtajaa he hajosivat pieniksi vähämerkityksisiksi ryhmittymiksi.


title: Ryhmä Talvela

text: Ryhmä Talvela oli suomalainen sotatoimiyhtymä, joka taisteli talvisodan aikana Laatokan Karjalassa. Sitä komensi eversti Paavo Talvela. Ryhmä Talvelan käymistä taisteluista merkittävin oli Tolvajärven–Ägläjärven taistelu.


title: Ryhmä Talvela

text: Ryhmä Talvela perustettiin Päämajan käskystä 5. joulukuuta 1939. Ryhmän tehtävänä oli "Lyödä Korpiselän ja Ilomantsin suuntaan etenevät vihollisvoimat".


title: Ryhmä Talvela

text: Eversti Paavo Talvela oli mennyt 2. joulukuuta Ylipäällikkö C.G.E.Mannerheimin puheille kuultuaan Suojärven menetyksestä ja vaatinut päästä rintamalle pysäyttämään vihollisen eteneminen. Hän myös pyysi saada mukaansa rintamalle urhoolliseksi ja taitavaksi sotilaaksi tuntemansa everstiluutnantti Aaro Pajarin. 5. joulukuuta 1939 marsalkka määräsikin perustettavaksi Ryhmä Talvelan ja antoi sille edellä mainitun tehtävän. Talvela lähti valmistelujen jälkeen kohti Tolvajärveä ja saapui alueelle 7. joulukuuta. Pääesikunnan määräyksestä Talvelan komentopaikka perustettiin Värtsilään josta käsin hän johti painopisteenä olevan Tolvajärven suunnan sekä pohjoisemman Ilomantsin suunnan taisteluita.


title: Ryhmä Talvela

text:
Tulevalla toiminta-alueella oli taisteluissa mukana jo mm. seuraavia joukkoja:
Ilomantsin suunnalle koottiin kolmesta täydennyspataljoonasta sekä Er.P. 11:sta osasto A jonka johtoon määrättiin eversti Per Olof Ekholmin. Tolvajärven suuntaan muodostettiin osasto P johon keskitettiin pääosa suomalaiten voimista. Ne olivat ym. erillispataljoonat sekä alueelle siirrettävä Jalkaväkirykmentti 16:ta. Osasto P:n johtoon määrättiin everstiluutnantti A.Pajari.


Boogieteorian alkeet peruskoulun ala-astetta varten, lyhyt oppimäärä on Juice Leskinen Grand Slam -yhtyeen järjestyksessään kolmas albumi. Se julkaistiin vuonna 1983. Albumi on niin sanottu tupla-LP, eli se koostuu kahdesta LP-levystä. CD-versio levystä ilmestyi vuonna 1988.


title: Boogieteorian alkeet peruskoulun ala-astetta varten, lyhyt oppimäärä

text: Levyn tunnetuimmat kappaleet lienevät ”Eesti (On My Mind)”, joka on sittemmin ilmestynyt useilla Juice Leskisen musiikkia kokoavilla albumeilla, sekä yli 16-minuuttinen ja kaikkiaan 60-säkeistöinen ”Bluesia Pieksämäen asemalla”.


text: "Soundi"-lehden vuoden albumi -äänestyksessä "Boogieteorian alkeet peruskoulun ala-astetta varten, lyhyt oppimäärä" tuli vuonna 1983 kolmannelle sijalle. Juice Leskisen Grand Slam -yhtye jäi levyn julkaisun jälkeen neljäntoista kuukauden keikkatauolle.


text:
Kaikki sävellykset ja sanoitukset Juice Leskinen, sovitukset Anssi Tikanmäki, paitsi ”Hellurei ja Onni Gideon” (säv. Bell-Lattanzi, suom. san. Leskinen, sov. Tikanmäki.)
Levyllä (lähinnä ”Bluesia Pieksämäen asemalla” -kappaleessa) vierailevat myös Matti Alanko, Anneli Heinola, Aki Helin, Hannu Hinze, Juhani Tepponen, Vesa Vartola, Martti Wiklund, Lucjan Czaplicki, Vesa Hyrskykari, Acre Kari, Nalle Lehtonen, Dave Lindholm, Pantse Syrjä, Eero ”Safka” Pekkonen, Toni Lähteenmäki, Harri Marstio, Matti Pellonpää ja Mika Sundqvist


title: Roda JC

text: Roda JC on alankomaalainen jalkapalloseura, joka on perustettu vuonna 1962. Seura on kotoisin Kerkraden kaupungista, ja se pelaa maan toiseksi korkeimmalla sarjatasolla Eerste divisiessä, jonne se putosi keväällä 2018. Seura ja sen kannattajat ovat ylpeitä kaivostyöläisjuuristaan. Rodan paikallisvastustajia ovat MVV Maastricht, Fortuna Sittard ja VVV Venlo. Rodan kannattajilla on ystävyyssuhde rajanaapuri Alemannia Aachenin ja belgialaisen KV Mechelenin kannattajien kanssa.


title: Roda JC

text: Seuran monimutkaiseen historiaan liittyy useita seurojen välisiä fuusioita. Vuonna 1954 "SV Kerkrade" (perustettu 1926) ja "SV Bleijerheide" (1914) muodostivat yhdistyessään seuran nimeltä "Roda Sport". Samana vuonna fuusioituvat myös seurat "Rapid '54" (1954) ja amatöörijoukkue "Juliana" (1910), muodostaen seuran nimeltä "Rapid JC". Kesäkuussa 1962 Roda Sport ja Rapid JC yhdistivät voimansa muodostaen nykyisin tunnetun Roda JC:n. Taloudellisista vaikeuksista kärsivä seura julisti keväällä 2009 suunnitelman yhdistymisestä naapurikaupungin Fortuna Sittardin kanssa kaudeksi 2009–2010 muodostaen seuran nimeltä Sporting Limburg. Fuusio kaatui lopulta Limburgin maakunnan taloudellisen tuen puutteeseen. Suunnitelma sai aikaan raivoisia vastalauseita joukkueen kannattajien keskuudessa huipentuen kannattajakatsomon penkkien tuhoamiseen kotiottelussa Ajaxia vastaan 5. huhtikuuta 2009.


title: Roda JC

text: Noustuaan vuonna 1973 Eredivisieen Roda JC pysyi pääsarjatasolla kautta 2014–2015 lukuun ottamatta kevääseen 2018 asti. Kaudella 2008–2009 Roda säilytti sarjapaikkansa vasta monivaiheisen karsintasarjan jälkeen voitettuaan ratkaisevan uusintaottelun Cambuur Leeuwardenia vastaan rangaistuspotkukilpailussa. Roda JC:n paras sijoitus kotimaan sarjasta on kaudelta 1994–1995, jolloin keltamustat nousivat sarjassa toiselle sijalle mestaruuden voittaneen AFC Ajaxin kintereillä ollen ainut joukkue, joka ei hävinnyt sarjassa Ajaxille. Seura on pelannut Hollannin Cupin finaalissa kuudesti, voittaen kilpailun kahdesti. Paras saavutus Euroopan kentiltä on UEFA Cupin neljännesvälieräpaikka 2001–2002, jolloin suurseura AC Milan oli parempi vasta rangastuspotkukilpailun jälkeen.


title: Keltasilmäpingviini

text: Keltasilmäpingviini ("Megadyptes antipodes") on pingviinilaji, jonka voi tunnistaa päässä olevasta keltaisesta värityksestä.


title: Keltasilmäpingviini

text: Keltasilmäpingviinin nimi tulee keltaisesta värityksestä sen päässä. Aikuisten yksilöiden koko on noin 65 cm ja paino 5–6 kg. Laji on neljänneksi suurin pingviinilaji. Sukupuolet ovat lähes samannäköiset, tosin uroksella on hieman suurempi pää ja suuremmat jalat.


title: Keltasilmäpingviini

text: Keltasilmäpingviinejä voi tavata ainoastaan Uudessa-Seelannissa. Lajin populaation koko on arviolta 4 000 yksilöä ja se on luokiteltu uhanalaiseksi. Lajin kantaa uhkaavat nisäkäspedot ja rannikkoalueiden metsien vähentyminen.


title: Keltasilmäpingviini

text: Keltasilmäpingviini pesii metsikössä tai pensaikossa. Laji suosii hieman syrjäistä paikkaa eikä tyypillisesti pesi näköetäisyydellä toisista pareista. Se valitsee pesäpaikkansa elokuussa ja normaalisti munii kaksi munaa syyskuussa. Hautomisaika kestää 39–51 päivää. Pari jakaa hautomisajat ja ne voivat vuorotellen olla muutaman päivän pesällä. Haudonta-ajan jälkeen laji valvoo vuorotellen poikasiaan, toisen hankkiessa ruokaa. Poikaset jättävät normaalisti pesän helmikuun puolivälissä ja ovat sen jälkeen täysin omillaan. Keltasilmäpingviinit munivat ensimmäisen kerran 3–4 vuoden iässä ja suosivat pitkäaikaisia kumppaneita. Laji voi elää jopa 24-vuotiaaksi.


title: Keltasilmäpingviini

text: Lajin ravintoa ovat useat kalalajit ja pienet mustekalat. Keltasilmäpingviini voi olla sukelluksissa jopa 3,5 minuuttia. Se voi sukeltaa jopa 160 metrin syvyyteen hankkimaan ravintoa.


title: Adaptiiviset menetelmät

text: Adaptiiviset menetelmät kattavat joukon algoritmisia välineitä, menetelmiä ja teorioita joita yhdistää jonkin hyödyllisen mallin tai rakenteen oppiminen annetun datan perusteella. Ilmaisu oppivat ja älykkäät menetelmät tarkoittaa suurin piirtein samaa.


title: Adaptiiviset menetelmät

text: Aihepiirin tutkimuskohteita ovat esimerkiksi seuraavat:


title: Kawasaki (Kanagawa)

text: Kawasaki () on kaupunki Kanagawan prefektuurissa Japanissa. Asukkaita kaupungissa on 1 457 315 henkeä. Kaupungin pinta-ala on 142,70 km² ja väestötiheys 10 096 asukasta neliökilometrillä. Kaupunki on Japanin 8. suurin kaupunki ja osa maailman suurinta suurkaupunkialuetta, Suur-Tokiota. Kaupunki on perustettu 1. heinäkuuta 1924.


title: Kawasaki (Kanagawa)

text: Kawasaki jakautuu seitsemään suuralueeseen. Niistä asukasluvultaan suurin on Takatsu-ku, pinta-alaltaan vuorostaan Kawasaki-ku, joka muodostaa kaupungin ydinalueen.


title: Kenttätykistörykmentti 13 (talvisota)

text: Kenttätykistörykmentti 13 (KTR 13) perustettiin ylimääräisten harjoitusten julistamisen myötä 14. lokakuuta 1939 alkaen Kuopiossa ja Mikkelissä. Rykmentti kuului eversti Hannu Hannukselan komentamaan 13. divisioonaan.


title: Kenttätykistörykmentti 13 (talvisota)

text: Rykmentti pyrittiin varustamaan määrävahvuuksien mukaisesti, mutta varsinaista tykkikalustoa lukuun ottamatta määrävahvuuksiin ei päästy.Rykmentti keskitettiin 20.-23.10.1939 välisenä aikana toiminta-alueelleen Impilahti-Leppäsyrjä-Leppäsilta Laatokan Karjalaan IV armeijakunnan alueen eteläosaan.


title: Sparta Rotterdam

text: Sparta Rotterdam on Alankomaiden vanhin jalkapalloseura. Seuran edustusjoukkue pelaa maan toiseksi korkeimmalla sarjatasolla Eerste divisiessä, jonne se putosi keväällä 2018. Historiansa aikana se on voittanut Alankomaiden mestaruuden kuudesti ja cupin kolmesti.


title: Sparta Rotterdam

text: Sparta perustettiin ensimmäisen kerran jo vuonna 1887, mutta toiminta jatkui vain vähän aikaa. 1. huhtikuuta 1888 joukko seuran entisiä jäseniä perusti uudelleen Sparta-nimisen urheiluseuran, joka harjoitti aluksi krikettitoimintaa. Jalkapallojaosto perustettiin saman vuoden heinäkuussa, ja vuonna 1890 joukkue pelasi ensimmäisen virallisen ottelunsa. Krikettijaosto lakkautettiin vuonna 1892. Vuonna 1893 Sparta nousi Alankomaiden korkeimmalle sarjatasolle, mutta vetäytyi sarjasta viiden vuoden kuluttua.


title: Sparta Rotterdam

text: Seura kuitenkin jatkoi toimintaansa. Vuonna 1899 seuran taustahenkilöt vierailivat englantilaisen Sunderlandin ottelussa ja sen innoittamana ottivat käyttöön samanlaiset peliasun värit, puna-valkoraidalliset paidat ja mustat housut. Vuonna 1905 Sparta järjesti Alankomaiden maajoukkueen ensimmäisen kotiottelun, missä se voitti Belgian 4–0.


title: Sparta Rotterdam

text: Sparta säilyi korkeimmalla sarjatasolla, kunnes putosi kauden 2001–2002 päätteeksi. Se nousi pääsarjaan takaisin kaudeksi 2005–2006. Sparta on voittanut Alankomaiden mestaruuden kuudesti (1909, 1911, 1912, 1913, 1915 ja 1959) ja cupin kolmesti (1958, 1962 ja 1966).


title: Sparta Rotterdam

text: Nykyinen Rotterdamin länsiosassa Spangenissa sijaitseva stadion "Het Kasteel" () otettiin käyttöön vuonna 1916. Stadionilla tehtiin laajat uudistustyöt vuonna 1999.


title: Ikkaku-ryū juttejutsu

text: Ikkaku-ryū juttejutsu () on japanilainen taistelulajikoulukunta. Siinä harjoitellaan jutten käyttöä. Jutte on Tokugawa-kauden järjestyksenvalvojien symboliksi muotoutunut miekkailijan hallintaan käytetty metallipamppu, jossa on väkänen miekan vangitsemiseksi. Ikkaku-ryū juttejutsu on yksi Shindō Musō-ryūn liitännäislajeista. Koulukunnan harjoittelemien lajien joukkoon juttejutsun liitti Matsuzaki Kinemon, Shindō Musō-ryūn kolmas päämies. Lajia ei tiettävästi enää harjoitella itsenäisesti Shindō Musō-ryūn ulkopuolella.


title: Ikkaku-ryū juttejutsu

text: (Katoja on yhteensä 24 jos omote- ja ura(rinta-/selkäpuoli)versiot lasketaan eri katoiksi.


title: Kuopio-Iisalmi-Nivala

text: Kuopio-Iisalmi-Nivala on Juice Leskisen viidestoista ja Juice Leskinen Grand Slam -yhtyeen järjestyksessään neljäs albumi, jonka julkaisi vuonna 1984 Polarvox. Albumi on niin sanottu tupla-LP, eli se koostuu kahdesta LP-levystä. Ensimmäinen CD-versio levystä ilmestyi vuonna 1988, ja seuraava, remasteroitu versio, vuonna 2003.


title: Kuopio-Iisalmi-Nivala

text: Live-albumi on äänitetty vuoden 1983 marraskuussa pidetyillä keikoilla Kuopiossa (Kaupunginhotelli 17.11.), Iisalmessa (PK-halli 18.11.) ja Nivalassa (Tuiskula 19.11.).


title: Kuopio-Iisalmi-Nivala

text: Yleisradion TV2 kuvasi Nivalan keikan 19. marraskuuta 1983. Televisiossa se nähtiin vuoden 1984 helmikuussa, sekä muun muassa Yle Teema -kanavalla marraskuussa 2006.


title: Kuopio-Iisalmi-Nivala

text: Kappaletta ”MCMLXXXIV” (laulu Ila Loueranta) ei ole julkaistu Juice Leskisen muilla varsinaisilla levyillä.


title: Kuopio-Iisalmi-Nivala

text: A-puoli


title: Kuopio-Iisalmi-Nivala

text: B-puoliC-puoliD-puoli


title: Ittatsu-ryū hojōjutsu

text: Ittatsu-ryū hojōjutsu () tai nawajutsu () on vanha japanilainen sotataito, jossa harjoitellaan ihmisen sitomista köydellä. Taitoa harjoitetaan sekä ihmisten pidätystaitona että jo kiinniotettujen hallinnan varmistamisena. Erilaisia solmuja käytettiin ennen heijastamaan sidotun sukupuolta, yhteiskunnallista asemaa ja suorittamaa rikosta tai jopa vuodenaikaa, jolloin henkilö köytettiin. .


title: Ittatsu-ryū hojōjutsu

text: Tokugawa-kausi oli hojōjutsun kulta-aikaa. Kirjallisista lähteistä löytyy tuolloin olleen kaikkiaa noin 125 koulukuntaa (ryu-ha) ympäri Japania.


title: Ittatsu-ryū hojōjutsu

text: Ittatsu-ryū hojōjutsussa käytetty pidätysnyöri ("torinawa") oli pituudeltaan noin 5 metriä ja läpimitaltaa 3,5 mm . Se oli siis erillisesti sidontataitoon mitoitettu ja tarkoitettu. Yleisesti samurait saattoivat käyttää katanan huotran ("saya") lenkkiin sidottavaa ("sageo") nyöriä sidontaan. Aina samurain mukana oleva sageo oli noin 165-170 cm pitkä silkkinyöri, jolla samurai sitoi miekkansa huotran kiinni kantaessaan katanaa vyöllään.


title: Ittatsu-ryū hojōjutsu

text: Järjestyspartiot käyttivät pidätettyjen sitomiseen pääsääntöisesti hamppunyöriä. Silkkinyöriä käytettiin yleisesti "hojōjutsu"n harjoittelemiseen koska sitä oli helpompi ja nopeampi käsitellä. Sekä sitominen että sidosten avaaminen oli pienemmän kitkan vuoksi helpompaa silkki- kuin hamppunyöriä käyttäen. Tämän vuoksi silkkinyörin solmut saattoivat löystyä lujasti pyristelevän pidätetyn sätkiessä ja hamppunyöristä sai tiukempia sidoksia ja solmuja..


title: Ittatsu-ryū hojōjutsu

text: Ittatsu-ryū hojōjutsu on Ikkaku-ryū juttejutsun ohella varhaisimpia Shindō Musō-ryū jōjutsu-koulukuntaan liitettyjä lajeja , ja se säilyi aina viime aikoihin asti lainvalvojien käytössä. Nykyisin lajia ei enää harjoiteta kyseisen koulukunnan ulkopuolella.


title: Ittatsu-ryū hojōjutsu

text: Nykyisessä muodossaan erilaisia sarjoja on 3 ("Ge-sarja, Chū-sarja" ja "Jô-sarja") ja katoja kaikkiaan 25 kappaletta.


title: Ittatsu-ryū hojōjutsu

text: Ge-sarja


title: Ittatsu-ryū hojōjutsu

text: Chū-sarja


title: Ittatsu-ryū hojōjutsu

text: Jō-sarja


title: Isshin-ryū kusarigamajutsu

text: Isshin-ryū kusarigamajutsu on vanhan koulukunnan (koryū) taistelulaji, jossa käytetään aseena kusarigamaa (鎖鎌) eli ketjusirppiä. Shindō Musō-ryūn perustajan Musō Gonnosuke Katsuyoshin uskotaan olleen myös kusarigaman asiantuntija. Ase on peräisin 1400-luvulta, mutta Shindō Musō-ryūn yhteydessä sen käyttöä alettiin järjestelmällisesti harjoitella vasta 1800-luvun loppupuoliskolla.


title: Isshin-ryū kusarigamajutsu

text: Kusarigama on kehitetty "jingama"-nimisestä työkalusta jota samurai-arvoasteikon alapäässä olevat "bushit" käyttivät tarvekaluna leiriytymisten yhteydessä. Jingamalla leikattiin esimerkiksi ruohoa hevosten appeeksi tai siistittiin leirialuetta korkeasta ruohosta.


title: Isshin-ryū kusarigamajutsu

text: Isshin-ryū kusarigamajutsun uskotaan syntyneen Kamakura-kaudella. Nen Ami Jion-nimisenä tunnetun buddhalaisen munkin (aikaisemmin "Sōma Shirō Yoshimoto") oltua meditoimassa päiväkausia, hänelle ilmestyi henki sirppi oikeassa ja metallipaino vasemmassa kädessään. Tämän näyn perusteella Jion kehitti kusarigama-taitonsa. "Jion" oli tunnettu kenjutsu ja sōjutsu taidoistaan ja hän oli Nen-ryū kenjutsukoulukunnan perustaja. Toiset lähteen pitävät Isshin-ryūn perustajana "Jion"in oppilasta Tan Isshiniä ja uskovat sen perustuneen "Jion"in opetuksiin, jotka "Tan Isshin" olisi koonnut kusarigama-koulukunnaksi.


title: Isshin-ryū kusarigamajutsu

text: Isshin-ryūssa käytetty ase poikkeaa tavanomaisesti sirppimäisestä kusarigamasta niin, että sen noin 30 cm pitkä terä ("goken") on aivan suora ja terävä niin ylä- kuin alapuoleltakin. Isshin-ryūn kusarigaman varsi ("tsuka") on noin 36 cm pitkä ja ketjun pituus on 360 cm. Heti terän alla on kahvassa metallinen kädensuoja. Varren toisessa päässä kiinni olevan ketjun päässä oleva paino ("fundo") painaa 113 grammaa. Harjoittelussa käytettävä kusarigama on puuta, lukuun ottamatta metallista väistintä, ketjuna toimivaa narua ja nahkaista painoa.


title: Isshin-ryū kusarigamajutsu

text: Ketjun pituus japanilaisittain mitattuna on 12 shakua, jotka vastaavat vuoden kuukausia ja sanotaan että se on tehty 350 lenkistä, jotka edustavat vuoden päiviä. Hienoimmissa kusarigamoissa lenkkien koko suurenee mitä lähempänä "fundo"a ne ovat.


title: Isshin-ryū kusarigamajutsu

text: Kusarigamalla hyökätään usein pyörittämällä painotettua ketjua ja heittämällä se vastustajaa tai hänen asettaan kohti. Ketju sitoo vastustajan miekan tai muun aseen ja tekee hänet toimintakyvyttömäksi. Tämän jälkeen voidaan iskeä vastustaja maahan sirpillä. Painotetulla ketjulla voidaan hyökätä myös suoraan vastustajaa kohti.


title: Isshin-ryū kusarigamajutsu

text: Isshin-ryū koulukuntaan kuuluu kaikkiaan 30-kataa kolmessa erillisessä sarjassa: "Omote", "Ura" ja "Okuden". Vaikka "Omote" ja "Ura"-katasarjojen katojen nimet ovat samat on niiden muoto aivan erilainen. Neljä ensimmäistä "Okuden"-sarjan kataa tehdään seiza-istunnasta ja kaksi viimeistä "Okuden"-sarjan kataa tehdään seisten kusarigamalla keihästä ("yari") vastaan.


title: Isshin-ryū kusarigamajutsu

text: Omote sarjaUra sarjaOkuden Sarja


title: Uchida-ryū tanjōjutsu

text: Uchida-ryū tanjōjutsussa käytettävän tanjōn vakiopituus on 3 shakua pitkä eli 90.9 cm ja se on valmistettu valko- tai punatammesta. Käytännössä kävelykepin pituus voi vaihdella käyttäjänsä pituuden mukaan mutta Uchida-ryū tanjōjutsussa 91 cm on standardipituus. Uchida-ryū tanjōjutsusta on olemassa kaksi "ryū-ha"a, joista Uchida Ryōgorōn muodossa harjoitellaan oikealla kävelykepillä. Tämä ryū-ha on paljon harvinaisempi kuin Uchida Ryōgorōn pojan "Uchida Ryōhei"n luoma Uchida-ryū tanjōjutsu muoto, jossa käytetään 3 shakun mittaista suoraa tanjōa.


title: Kenttätykistörykmentin määrävahvuus (talvisota)

text: Suomalaisen Kenttätykistörykmentin määrävahvuuteen talvisodassa kuului tykkikaluston aiheuttamista variaatioista johtuen hieman eri määrä erilaista henkilöstöä ja kalustoa. Mainitut määrät ovat siten vain suuntaa antavia ja viitteellisiä:


text: Tykkikaluston osalta pyrkimyksenä oli, että jokaisen patteriston kalustoon olisi kuulunut kaksi kanuunapatteria ja yksi haupitsipatteri, mutta mainittuun tavoitteeseen ei päästy kaikkien rykmenttien kohdalla.


text: Kenttätykistörykmentit koostuivat seuraavista yksiköistä:


title: Rautasilta

text: Rautasilta (entinen Oulujoen ratasilta) on Oulujoen ylittävä teräsristikkosilta Oulussa. Se valmistui Pohjanmaan radan rakentamisen yhteydessä Toppilan satamaan johtavaa rautatietä varten vuonna 1886. Sillan jänneväli on 100 metriä, kokonaispituus 115 metriä ja se oli valmistuessaan Pohjoismaiden pisin siltajänne. Isohaaran jännemitaltaan 125-metrisen sillan valmistumiseen 1903 saakka Rautasilta oli jännemitaltaan pisin silta Suomessa.


title: Rautasilta

text: Sillan nimi johtuu joko rakennusmateriaalin kansanomaisesta nimityksestä tai rautatiestä. Sillan teräsristikkokannattimet ovat tyypiltään katkaistuja paraabelikannattimia. Teräsjänteet toimitti Duisburgista Saksasta oleva konepajayhtiö J. C. Harkort. Silta muutettiin katusillaksi vuonna 1965. Rautasilta on koottu niittaamalla. Korjauksessa vuoden 2015 kesällä sillan rautaosiin tulleet törmälyvauriot korjataan ja kevyen liikenteen väylän puukansi uusitaan.


title: Rautasilta

text: Silta sijaitsee neljän kaupunginosan rajalla: Oulujoen eteläpuolella sillalle johtavaan Tulliväylään rajoittuvat Myllytullin ja Intiön kaupunginosat, pohjoispuolella Tuiran ja Laanilan kaupunginosat.


title: Rautasilta

text: Nykyisin rautatie kulkee erillisellä kaksijänteisellä teräsristikkosillalla. Uudemman rautatiesillan jännepituus on 2×50 metriä, ja se on valmistunut vuonna 1964. Se rakennettiin, koska uudempi rautatiekalusto ei enää sopinut kulkemaan vanhan Rautasillan silta-aukon lävitse. Silloin Rautasillan kansi muutettiin maantieliikenteelle sopivaksi ja sen kylkeen lisättiin ulokkeena kevyen liikenteen väylä. Sitä ennen sillalla oli rautatien molemmin puolin teräskaiteiden erottamat jalkakäytävät, joita käyttivät myös polkupyöräilijät. Ajoittain Rautasiltaa oli käyttänyt myös hevosliikenne.


title: Huonekasvi

text: Huonekasvi on kasvi, jota kasvatetaan sisätiloissa ruukussa. Huonekasveja pidetään usein asuinhuoneistoissa ja toimistoissa koristeina ja puhdistamassa sisäilmaa. Huonekasveja voi ostaa esimerkiksi kukkakaupoista, tavarataloista ja toreilta.


title: Huonekasvi

text: Lasi-ikkunoiden yleistyminen ja hormiuunien kehittyminen loivat mahdollisuuden kasvattaa kasveja sisällä. Vielä 1775–1810 kasveja ei käytetty asuinhuoneissa lainkaan. Vuosien 1810–1830 empiretyyli toi kukat kartanoiden ikkunoille ja kuisteille, silloin kasvatettavia kukkia oli muun muassa myrtti ("Myrtus communis"), ruusut ("Rosa"-lajikkeet), tulppaanit ("Tulipa") ja hyasintti ("Hyacinthus orientalis").


title: Huonekasvi

text: 1800-luvulla kasvivalikoima laajeni entisestään biedermeieraikaan ja huonekasveista pääsivät nauttimaan myös varakkaat porvarit kaupunkiasunnoissaan. Vuosisadan vaihteessa myös tavallinen kansa pääsi kasvattamaan kasveja, kuten pelargoneja ("Pelargonium") ja verenpisaroita ("Fuchsia").


title: Huonekasvi

text: 1920-luvulla kasvit eivät olleet erityisesti suosiossa. 1990-luvulla huonekasvit kasvattivat nopeasti suosiotaan harrastuksena ja tärkeänä osana arkielämää. Sanotaankin, että nykyisin eletään kasviharrastajien kulta-aikaa. Yhteydet kaukaisiin maihin ovat nopeat ja hyvät ja nykyään suomalaisista kukkakaupoista löytyykin mitä moninaisin kirjo erilaisia sekä tavallisia että eksoottisia kasveja.


title: Huonekasvi

text:
Sisällä kasvatettavat kasvit jaetaan yleensä kukkiviin kasveihin ja viherkasveihin. Ne voidaan jakaa myös tarkemmin jaoteltuna viiteen eri ryhmään niiden ominaisuuksien perusteella.
Huonekasveja käytetään nykyään tärkeänä osana sisustusta, kuuluvathan kasvit jo luonnollisena osana monien sisustusarkkitehtien suunnitelmiinkin. Kasveilla sisustaminen on lisääntynyt koko ajan ja niiden käyttö on monipuolistunut. Kasveja on totuttu näkemään melkein kaikkialla, kuten laitoksissa, kouluissa, työpaikoilla ja sairaaloissa. Tutkimustieto kasvien ominaisuuksista on parantunut ja se lisää huonekasvien suosiota. Tiedetään, että kasvit poistavat stressiä ja puhdistavat ilmasta epäpuhtauksia. Huonekasvit ovat sisustuksessa erittäin monikäyttöisiä ja niistä riittää lukuisia vaihtoehtoja eri tyylisuuntauksiin.


title: Huonekasvi

text: Koti koristellaan usein kauden kasveilla vuodenaikojen mukaan. Keväällä myynnissä oleva kevätesikko ("Primula veris") viestii monille keväästä ja kesän odotuksesta. Jouluksi myyntiin tulee lukuisia värimuunnelmia joulutähdestä ("Euphorbia pulcherrima") ja Jaloritarinkukka ("Hipeastrum x hortorum"), jota kutsutaan amaryllikseksi tai jouluamaryllikseksi, on monelle ehdoton joulukukka.


title: Huonekasvi

text: Kasvit ja yleensäkin lähes kaikki elävä koetaan rentouttavana ja virkistävänä, etenkin vihreä väri koetaan rentouttavaksi ja turvalliseksi. Se saa ihmiset tuntemaan itsensä turvatuiksi ja suojassa oleviksi. On tutkittu, että kasvit työpaikoilla parantavat työntekijöiden viihtyvyyttä, positiivista ilmapiiriä sekä työtehoa. Kasveilla on suora vaikutus ihmisen hyvinvointiin. NASA on tutkinut laajalti kasvien kykyä puhdistaa rakennusten sisäilmaa ja on todettu, että huonekasvit kykenevät poistamaan ilman epäpuhtauksia tehokkaasti kasvista riippuen.


title: Huonekasvi

text:
Jotta huonekasvit menestyisivät ja viihtyisivät, niiden hoidossa tulee huomioida muutama seikka.
Kasvit tarvitsevat riittävästi valoa, oikeassa suhteessa.
Johtuen kasvien alkuperästä monet kasvit vaativat kosteamman ilman kuin mitä nykyinen keskuslämmitys voi tarjota. Ilmankosteutta voi lisätä sumuttamalla kasveja.
Useimmat huonekasvit viihtyvät normaalissa huoneenlämmössä, mutta on myös sellaisia, jotka viihtyvät talven paremmin viileässä.
Kastelu riippuu paljon kasvin omasta vedentarpeesta sekä ruukun koosta. Jotkin kasvit eivät siedä kuivumista ollenkaan, jotkut taas eivät jatkuvaa kosteutta. Kasveja lannoitetaan pääasiassa kasvukaudella eli keväästä syksyyn, ja talven ne lepäävät.


title: Pyromaani palaa rikospaikalle

text: Pyromaani palaa rikospaikalle on Juice Leskisen kuudestoista ja Juice Leskinen Grand Slam -yhtyeen viides albumi, jonka julkaisi vuonna 1985 Megamania Musiikki Grand Slam -yhtyeen omalla GS-alamerkillä. Albumi myi kultaa vuonna 1986.


title: Pyromaani palaa rikospaikalle

text: "Pyromaani palaa rikospaikalle" on teemalevy, jossa käsitellään polttamista ja tuhoamista. Levyn todennäköisesti tunnetuimmat kappaleet, ”Pyhä toimitus” ja ”Musta aurinko nousee” eivät kuitenkaan enää kiinteästi kuulu levyn teemaan, vaan ovat ”ylimääräisiä” päätöskappaleita. Kappaleiden välissä on Grand Slam -yhtyeen esittämiä lyhyitä teemaan kuuluvia, kappaleesta toiseen johdattelevia kuunnelmapätkiä.


title: Pyromaani palaa rikospaikalle

text: Kannessa on kuva kitaristi Puntti Valtosesta.


title: Pyromaani palaa rikospaikalle

text: Kaikki kappaleet säveltänyt ja sanoittanut Juice Leskinen, sovittanut Anssi Tikanmäki. Kuunnelmaosuudet säveltänyt ja sovittanut Tikanmäki, sanoittanut Leskinen.Levyllä vierailevat myös Vesa Hyrskykari (tenorisaksofoni), Nalle Lehtonen (trumpetti), Toni Lähteenmäki, Nuuska, Matti Pellonpää ja Mika Sundqvist.


title: Club Brugge KV

text: Club Brugge KV on jalkapalloseura Bruggesta, Belgiasta. Vuonna 1891 perustettu seura on RSC Anderlechtin jälkeen Belgian menestynein neljällätoista mestaruudellaan. Belgian Jupiler Pro Leaguessa pelaavan Bruggen kotistadion on 29 042 -paikkaisella Jan Breydelstadionilla.


title: Club Brugge KV

text: Seura on järjestänyt vuodesta 1976 alkaen Brugse Metten -turnauksen.


title: Loviisa Ulriika

text: Loviisa Ulriika (24. heinäkuuta 1720– 16. heinäkuuta 1782) oli Ruotsin kuningatar vuosina 1751–1771. Hänen puolisonsa oli kuningas Aadolf Fredrik.


title: Loviisa Ulriika

text: Loviisa Ulriika oli Preussin kuningas Fredrik Vilhelm I:n ja Sophie Dorothea von Braunschweig-Lüneburgin tytär ja Preussin kuningas Fredrik II Suuren sisar. Poliittisista syistä hänet naitettiin vuonna 1744 Ruotsin kruununprinssi Aadolf Fredrikille. Ruotsin kuningatar hänestä tuli vuonna 1751.


title: Loviisa Ulriika

text: Seuraavana vuonna hallitsijapari teki tutustumismatkan Suomeen. Tämän matkan eräs seuraus oli, että Degerbyn kaupungin nimi vaihdettiin Loviisaksi.


title: Loviisa Ulriika

text: Loviisa Ulriika oli kaunis ja älykäs nainen, joka osallistui aktiivisesti politiikkaan. Hän oli oppinut Preussin hovissa kunnioittamaan vahvaa ja itsevaltaista hallitsemistapaa, joten hän ei halunnut hyväksyä Ruotsin poliittista järjestelmää, jossa säädyt käyttivät valtaa ja kuningas oli pelkkä nimellinen valtionpäämies. Loviisa Ulriikan voidaankin sanoa ottaneen elämäntehtäväkseen Ruotsin kuninkaan vallan kasvattamisen. Käytännössä tämä tarkoitti kuningattaren vallan kasvattamista, sillä kuningas Aadolf Fredrik oli luonteeltaan leppoisa mies, jolla ei ollut edellytyksiä vastustaa lujatahtoista puolisoaan. Pelkällä tahdolla ei kuitenkaan voitu saada Ruotsin säätyjä luopumaan vallastaan. Kuningaspari yritti hajottaa valtiopäivät ja tehdä näin vallankaappauksen vuonna 1756. Tämä hanke epäonnistui kuitenkin täysin, ja kuningatar joutui pyytämään säädyiltä anteeksi huonoa käytöstään.


title: Loviisa Ulriika

text:
Kuningatar sai lisää mielipahaa vuonna 1757, kun Ruotsi meni julistamaan sodan (ks. Pommerin sota) kuningattaren synnyinmaalle Preussille. Sota sujui kuitenkin huonosti, ja lopulta joutuivat säädyt puolestaan nöyrtymään kuningattaren edessä: Loviisa Ulriikaa pyydettiin välittäjäksi rauhanneuvotteluihin, joissa toisena osapuolena oli hänen veljensä Preussin kuningas Fredrik II Suuri.
1760-luvulla Loviisa Ulriika joutui huomaamaan, että hoviin oli ilmestynyt uusi vallantavoittelija. Kruununprinssi Kustaa oli perinyt äitinsä älykkyyden ja kunnianhimon, joten hän alkoi jo hyvin nuorella iällä irtautua äitinsä vaikutusvallasta. Loviisa Ulriikan toiveet oman valtansa lisäämisestä heikkenivät, ja hän alkoi yhä enemmän keskittyä kulttuuriharrastuksiin. Hän kunnioitti ranskalaista kulttuuria ja oli kirjeenvaihdossa mm. valistusfilosofi Voltairen kanssa.


title: Loviisa Ulriika

text: Aadolf Fredrik kuoli vuonna 1771 ja kruununprinssi Kustaasta tuli kuningas Kustaa III. Leskikuningatar Loviisa Ulriikan välit poikaansa huononivat entisestään. Vuonna 1778 tapahtui täydellinen välirikko, jonka syynä olivat Loviisa Ulriikan levittämät huhut, joiden mukaan Kustaa III ei olisi poikansa Kustaa Aadolfin oikea isä. Äiti ja poika sopivat välinsä vasta kun äiti teki kuolemaa vuonna 1782.


title: Loviisa Ulriika

text: Loviisa Ulriikan ja Aadolf Fredrikin lapset:


title: Tikkurilan Tiikerit

text: Tikkurilan Tiikerit on vantaalainen vuonna 1997 perustettu salibandyseura. Se on lisenssimäärällä (663 kpl) mitattuna Suomen 14. suurin salibandyseura. Seuran miesten edustusjoukkue pelaa kaudella 2018-2019 Divarissa. Edustusjoukkueen lisäksi seuralla on useita aikuistenjoukkueita. Junioritoimintaa seuralla on pojilla kaikissa ikäluokissa ja tytöillä B-, C-, D-, E- ja G-ikäluokissa.


title: Tikkurilan Tiikerit

text: Tikkurilan Tiikereiden edustusjoukkue pelaa Divarissa. Joukkue pelaa kotiottelunsa Trio Sport Centerissä.


title: Tikkurilan Tiikerit

text: Tikkurilan Tiikerit kaudella 2018-2019:


title: Tikkurilan Tiikerit

text: Maalivahdit:Puolustajat:


title: Tikkurilan Tiikerit

text: Hyökkääjät:


title: Yölento (albumi)

text: Yölento on Juice Leskisen seitsemästoista ja Juice Leskinen Grand Slamin kuudes albumi, jonka julkaisi vuonna 1986 Megamania Grand Slam -yhtyeen omalla GS-alamerkillä. "Yölento" on Juice Leskisen menestynein varsinainen albumi. Se myi kultaa heti ilmestymisvuonnaan 1986, platinaa vuonna 1987 ja lopulta timanttilevyn verran.


title: Yölento (albumi)

text: Levyn kappale ”Kaksoiselämää” valittiin "Soundi"-lehden äänestyksessä vuoden 1986 parhaaksi kappaleeksi ja se voitti myös Iskelmä-Emman. "Yölento"-albumin ilmestymisvuonna Juice Leskinen valittiin "Soundi"-lehdessä myös muun muassa vuoden parhaaksi säveltäjäksi ja sanoittajaksi, vuoden toiseksi parhaaksi muusikoksi ja vuoden ihanimmaksi ihmiseksi. Hänet kutsuttiin myös Linnan juhliin ensimmäisenä rockmuusikkona.


title: Yölento (albumi)

text: Levyn teemana on Leskisen mukaan elämän sotkeentuminen: ”kun elämä on suunnattomassa tilassa, ei tiedä mikä on ylös ja mikä on alas”. Levy syntyi Leskisen rankan avioeron jälkitunnelmissa.


title: Yölento (albumi)

text: Pian "Yölento"-albumin julkaisun jälkeen Juicen terveys petti, minkä vuoksi yhtye lopetti aktiivisen keikkailun.


title: Yölento (albumi)

text: Levyn kappale ”Heavydiggarin vuorisaarna” sisältää piiloviestin väärinpäin. Oikeinpäin käännettynä viesti kuuluu: ”Te epäuskoiset, te etsitte saatanan viestiä, mutta minä olen Sundqvist”. Lauseen lausuja on levyn tuottaja Mika Sundqvist.


title: Yölento (albumi)

text: Kaikki kappaleet säveltänyt ja sanoittanut Juice Leskinen, sovittanut Anssi Tikanmäki sekä Juice Leskinen.


title: Yölento (albumi)

text: A-puoli


title: Yölento (albumi)

text: B-puoli


title: Yölento (albumi)

text: C-puoli


title: Yölento (albumi)

text: D-puoli


title: Yölento (albumi)

text: "Yölento" on ensimmäinen Grand Slamin, jolla kitaraa soittaa entinen Juice Leskinen Slam -yhtyeen kitaristi Jari Yliaho. Kitaristi Puntti Valtonen oli aiemmin eronnut Grand Slamista muun muassa teatterikiireiden vuoksi.Levyllä vierailevat myös Vesa Hyrskykari (tenorisaksofoni), Nalle Lehtonen (trumpetti, flyygelitorvi), Toni Lähteenmäki (laulu), Hanna Visapää (kantele), Päivi Visapää (kantele, basso), Pate Mustajärvi (laulu), Hannu Tervaharju, Jouni Järvinen (puhelin) sekä Puntti Valtonen (autoharppu, kitara, laulu).


title: Taru Valjakka

text: Taru Aura Helena Valjakka (o.s. Kumpunen; s. 16. syyskuuta 1938, Helsinki) on suomalainen oopperalaulaja (sopraano) ja laulunopettaja. Hän on myös julkaissut runokirjan vuonna 2006.


title: Taru Valjakka

text: Ennen laulu-uraansa Valjakka työskenteli musiikinopettajana ja kuoronohjaajana Helsingissä. Laulamista hän opiskeli Helsingissä, Tukholmassa, Lontoossa ja Santiago de Compostelassa. Valjakka teki ensiesiintymisensä oopperalavalla Helsingin Oopperan "Don Giovanni" -oopperassa Donna Annan roolissa vuonna 1964. Vuonna 1980 Valjakka lauloi pääroolin Aulis Sallisen oopperan "Ratsumies" Saksan ensinäytöksessä. Valjakan merkittävimpiin rooleihin kuuluvat kreivitär oopperassa "Figaron häät", Fiordiligi oopperassa "Così fan tutte", Pamina oopperassa "Taikahuilu", Desdamona Giuseppe Verdin oopperassa "Othello" ja päärooli oopperassa "Ariadne Naksoksessa".


title: Taru Valjakka

text: Valjakka on myös esiintynyt elokuvassa "Uuno Turhapuro muuttaa maalle".


title: Taru Valjakka

text: Stadin Slangi ry valitsi Valjakan vuoden 2012 Stadin Friiduksi Helsinki-päivänä 12. kesäkuuta 2012.


title: Jälleenvakuuttaminen

text: Jälleenvakuuttamalla vakuutusyhtiö eli ensivakuuttaja (cedentti) siirtää osan vakuutussopimuksen vastuusta toisen vakuutusyhtiön, jälleenvakuuttajan, vastuulle. Jälleenvakuutusyhtiö ei tule osapuoleksi alkuperäiseen vakuutussopimukseen.


title: Jälleenvakuuttaminen

text: Jälleenvakuutus otetaan yleensä sellaiselle yksittäiselle riskille, jota vakuutusyhtiö ei vakuutusmatemaattisten laskelmien perusteella voi pitää yksin omalla vastuullaan. Riski voidaan jakaa siten että vakuutuksen jokaiselle kohteelle arvioidaan suurin mahdollinen vahinko (). Tämä maksimaalinen vahinko jaetaan ensivakuuttajan ja jälleenvakuuttajan välillä sovittavalla suhteella. Riski voidaan jakaa myös siten että ensivakuuttajan vastuulle jää tietty kiinteä määrä ja jälleenvakuuttaja vastaa tämän määrän ylittävästä osasta.


title: Jälleenvakuuttaminen

text: Tunnettuja jälleenvakuutusmarkkinoiden tarjoajia ovat mm. Lloyd's of London, Munich RE ja Swiss Re.


title: Jälleenvakuuttaminen

text: Suomalaiset vakuutusyhtiöt ovat järjestäneet eräiden hyvin suurten riskiensä vakuuttamisen siten, että useampi yhtiö toimii yhteistyössä riskien vakuuttamisessa. Tällaista järjestelmää kutsutaan pooliksi. Pooli ei itse vastaa riskeistä, vaan vastuussa ovat poolin jäsenenä olevat vakuutusyhtiöt sopimassaan suhteessa.


title: Jälleenvakuuttaminen

text: Suomalaiset vakuutusyhtiöt ovat mukana lääkevahinkovakuutus- ja lentovakuutuspooleissa sekä ydinvoimalaonnettomuuksien vastuita hoitavassa pohjoismaisessa ydinvakuutuspoolissa.


title: Minä (albumi)

text: Minä on Juice Leskisen albumi, jonka julkaisi vuonna 1987 Megamania Musiikki Leskisen omalla Grand Slam -alamerkillä. Albumi myi kultaa vuonna 1988. Kannen muotokuvan on maalannut taiteilija Alpo Tuomisto.


title: Minä (albumi)

text: Levyn ilmestymisvuonna Juice Leskinen valittiin "Soundi"-lehden äänestyksessä vuoden parhaaksi säveltäjäksi, sanoittajaksi ja ihanimmaksi ihmiseksi.


title: Minä (albumi)

text:
Kaikki kappaleet säveltänyt, sanoittanut ja sovittanut Juice Leskinen, paitsi ”Laulu” (san. P. Mustapää).
Levyllä ei ole mukana edellisiltä Juicen Leskisen albumeilta tuttua Grand Slam -yhtyettä, vaan Leskinen kokosi ympärilleen uusia (ja toisaalta myös Grand Slamia edeltäneistä yhtyeistä tuttuja) muusikoita.


title: DC Flag Records

text: DC Flag Records on Torontossa Kanadassa sijaitseva levy-yhtiö, jonka omistavat Good Charlotte -yhtyeen Joel ja Benji Madden. He ovat tehneet levytyssopimuksen esimerkiksi Lola Rayn, Hazen Streetin, Tila Tequilan, Linchpinin ja Mc chrisin kanssa. Yhtiö on melko uusi, mutta kuitenkin jo varsin menestyvä.


title: Mikroterä

text: Mikroterä oli pieni piipitoisesta kivestä isketty prismamainen pala, josta tehtiin työkalujen teriä. Terien pituus oli korkeintaan 5 cm.


title: Mikroterä

text: Mikroterätekniikka tuli käyttöön Mongoliassa 45 000 vuotta sitten leviten sieltä Japaniin noin 20 000 vuotta sitten. Mikroterien käyttö levisi myös pohjoisemmaksi Siperiaan. Mikroteriä käytettiin Koillis-Aasiassa ja Luoteis-Amerikassa 27 000-7 000 vuotta sitten. Tämä on Siperian-Amerikan paleoarktinen traditio tai Denali-kompleksi, jota luonnehtivat mikroterät, kaivertimet ja jotkut 2-puolisesti isketyt työkalut. Alaskaan tämä perinne saapui 13 500-10 000 vuotta sitten.


title: Munich Re

text: Munich Re AG (koko nimeltään , lyhyesti ) on saksalainen, maailmanlaajuisesti toimiva, maailman suurin jälleenvakuutusyhtiö. Sen pääkonttori sijaitsee Königinstraßella Münchenissä. Ergo, Saksan toiseksi suurin vakuutusyhtiö, on Munich RE:n omistama ensivakuutusyhtiö. Munich Re on noteerattu kaikissa Saksan pörsseissä sekä DAX-indeksissä.


title: Munich Re

text: Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 120. Se luokiteltiin samalla listalla Saksan 9. suurimmaksi pörssiyritykseksi. Yhtiön osakekannan markkina-arvo oli 30,5 miljardia Yhdysvaltain dollaria (toukokuussa 2017) ja liikevaihto 48,9 mljardia euroa ( mrd. USD, 2016).


title: Munich Re

text: Yhtiön perusti vuonna 1880 Carle Thieme, joka on myös Saksan suurimman vakuutusyhtiön Allianzin perustaja. Munich RE työllisti runsas 43 000 ihmistä vuonna 2016.


title: Sinä (albumi)

text: Sinä on Juice Leskisen albumi, jonka julkaisi vuonna 1990 Johanna, Leskisen ja Grand Slam -yhtyeen omalla GS-alamerkillä. Levy ylitti kultalevyrajan vuonna 1991.


title: Sinä (albumi)

text: Kaikki kappaleet säveltänyt, sanoittanut ja sovittanut Juice Leskinen.


title: Allianz

text: Allianz SE, () on suuri saksalainen rahoituspalveluiden tarjoaja. Yhtiön perustivat Wilhelm Finck ja Carl Thieme 5. helmikuuta 1890. Yhtiön pääkonttori sijaitsee Münchenissä. Allianz AG on listattu Frankfurtin arvopaperipörssin DAX-indeksissä. Yritys työllistää noin 140 000 työntekijää, ja se palvelee yli 86 miljoonaa asiakastaan yli 70 maassa.


title: Allianz

text: Talousjulkaisu "Forbesin" maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 21. Se luokiteltiin samalla listalla Saksan suurimmaksi pörssiyritykseksi. Yhtiön osakekannan markkina-arvo oli 83,7 miljardia Yhdysvaltain dollaria (toukokuussa 2017) ja liikevaihto 115,7 miljardia USD, millä se teki 7,6 miljardin dollarin liikevoiton (2016). Yhtiön liikevaihdon osalta eri lähteet ovat hieman ristiriitaisia. Konsernin oman ilmoituksen mukaan sen liikevaihto (2016) oli amerikkalaislähdettä korkeampi eli 122,4 miljardia euroa, jolla se teki 7,3 euron nettotuloksen. Lisäksi liikevaihtoon (2016: 122,2 mrd. USD) pohjautuvalla Fortune Global 500 -listalla yhtiö sijoittui maailmanlaajuisesti sijalle 34.


title: Bank of America

text: Bank of America on Yhdysvaltain suurimpia pankkeja.


title: Bank of America

text: Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla Bank of America oli vuonna 2017 sijalla 7. Pankin markkina-arvo oli 231,9 miljardia Yhdysvaltain dollaria (toukokuussa 2017) ja liikevaihto 92,2 miljardia dollaria. Suurpankin henkilökuntaan kuului 208 000 henkilöä toukokuussa 2017.


title: Bank of America

text: Taseensa perusteella (2 144,32 mrd. USD) pankki luokiteltiin vuonna 2016 maailman 9. suurimmaksi julkisesti noteeratuksi pankiksi. Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).


title: ABN AMRO

text: ABN AMRO (Euronext: AAB, NYSE: ABN) on yksi Alankomaiden suurimmista pankeista; sillä on toimintoja eri puolilla maailmaa. Taseensa perusteella (470,27 mrd. USD) pankki luokiteltiin vuonna 2015 maailman 56. suurimmaksi julkisesti noteeratuksi pankiksi.


title: ABN AMRO

text: Yhtiö syntyi vuonna 1991 Algemene Bank Nederland (ABN) ja Amsterdamsche-Rotterdamsche Bank (AMRO) -pankkien yhdistyessä. Sen historia ulottuu vuoteen 1824. ABM AMRO on suurin Pohjoismaissa toimiva alueen ulkopuolinen pankki. Se omisti investointipankki Alfred Bergin 1990-luvun puolivälistä lähtien.


title: ABN AMRO

text:
ABN AMRO siirtyi vuonna 2007 kolmen eurooppalaisen pankin (Royal Bank of Scotland Group, Fortis ja Banco Santander) muodostaman konsortion omistukseen. Tämä johti kuitenkin ongelmatilanteeseen.
Pankki joutui vuonna 2009 finanssikriisin takia Alankomaiden valtion haltuun, koska Fortis-pankki meni konkurssiin. The Childrens Fund (TCF) sijoitusrahasto omisti 1,1 % ABN Amron osakkeista helmikuussa 2007. TCF vaati yhtiön pilkkomista ja se toteutui. Suuri osa pankista myytiin Royal Bank of Scotlandille. Seuranneissa omistusjärjestelyissä investointipankki Alfred Berg irrotettiin ABN Amron suorasta omistuksesta.


title: Taivaan kappaleita

text: Taivaan kappaleita on Juice Leskisen kahdeskymmenes ja Juice Leskinen Grand Slamin seitsemäs albumi, jonka julkaisi vuonna 1991 Johanna, Grand Slam -yhtyeen omalla GS-alamerkillä. Levy myi kultaa ilmestymisvuonna 1991 ja myöhemmin platinaa. Sitä pidetään yhtenä Leskisen yhteiskuntakriittisimmistä albumeista. Levyn yhteiskuntakriittisyys saattaa johtua Leskisen perättömästä pidätyksestä (häntä epäiltiin huumausaineiden hallussapidosta ja myynnistä) sekä sitä seuranneista oikeudenkäynneistä.


title: Taivaan kappaleita

text: Levyn kannen on taiteillut Juho Juntunen.


title: Taivaan kappaleita

text: Kaikki kappaleet säveltänyt ja sanoittanut Juice Leskinen, sovittanut Anssi Tikanmäki, paitsi ”Kädet” ja ”Halintamyymälän aamutoimet” (säv. Leskinen–Tikanmäki, san. Leskinen, sov. Tikanmäki).


title: Taivaan kappaleita

text: A-puoli


title: Taivaan kappaleita

text: B-puoli


title: Taivaan kappaleita

text: Kappale ”Filosofi” kierrättää jo 1970-luvulla monta kertaa kierrätettyä kappaletta (mm. ”Einarin polkupyörä”, ”Napoleonin mopo”, ”Tarzanin kalsarit”); vanhaan säveleen Leskinen on tehnyt uudet sanat ja Tikanmäki uuden sovituksen. Kappaleista ”Siniristiloppumme”, ”Norjalainen villapaita”, ”Pienestä pitäen” sekä ”Daisarit” on tehty musiikkivideot.


title: Taivaan kappaleita

text: "Taivaan kappaleita" -albumilla Leskisen taustalla soitti jälleen Grand Slam -yhtye, vierailijoilla täydennettynä. Albumilla vierailee muun muassa Eero ”Safka” Pekkonen.Levyllä vierailevat myös Toni Lähteenmäki, Puntti Valtonen, Appo Hurula, Dave Lindholm, Säppi Hakasalo, Panu Saari ja Henrik Perelló.


title: Busemannin avaruus

text: Topologiassa Busemannin avaruudella tarkoitetaan äärellistä kompaktia, konveksia metristä avaruutta, jonka jokaisella pisteellä "p" on olemassa ympäristö "W" siten, että seuraava ehto on voimassa: Jos "x" ja "y" ovat "W":n alkioita, on kaikilla ε>0 olemassa positiivinen δ


title: Juice Leskinen Grand Slam

text: Juice Leskinen Grand Slam on vuonna 1981 perustettu Juice Leskisen johtama yhtye, joka oli vuodesta 1991 lähtien Leskisen mukaan ”telakalla, mutta ei hajonnut”. Grand Slam koostui muutamasta Juice Leskisen aiemman Slam-yhtyeen loppuvaiheen muusikosta sekä nuorista lupauksista, jotka Juice pyysi yhtyeeseen etupäässä heidän soittotaitojensa perusteella. Myös henkilökemiat olivat tärkeitä, sillä yhtye teki 1980-luvun ensimmäisellä puoliskolla satoja keikkoja ympäri Suomen.


title: Juice Leskinen Grand Slam

text: Leskinen piti Grand Slamia soittotaidollisesti parhaana yhtyeenään. Sen jokainen jäsen osasi soittaa useampaa soitinta, laulaa – ja myös näytellä, sillä Grand Slamin keikat sisälsivät usein erilaisia teatraalisia aineksia pienoisnäytelmistä improvisoituihin laulunumeroihin asti.


title: Juice Leskinen Grand Slam

text: Keikkailun vastapainoksi Juice Leskinen Grand Slam piti pitkiä keikkataukoja. Esimerkiksi vuonna 1983 julkaistun "Boogieteorian alkeet peruskoulun ala-astetta varten, lyhyt oppimäärä" -albumin jälkeen yhtye jäi neljäntoista kuukauden mittaiselle keikkatauolle. Grand Slam lopetti keikkailun vuoden 1986 "Yölento"-albumin jälkeen, Juice Leskisen terveydentilan heikennyttyä.


title: Juice Leskinen Grand Slam

text: Vuoden 1991 "Taivaan kappaleita" -albumin jälkeen Grand Slam teki jälleen joitakin keikkoja (esim. juhannusfestivaaleilla), kunnes Leskinen päätti laittaa Grand Slam yhtyeen ”telakalle” toistaiseksi, muusikoiden kiireistä ja monista projekteista johtuen.


title: Juice Leskinen Grand Slam

text: Vuonna 1994 Grand Slam kokoontui ja kävi äänittämässä kappaleen ”Sanonkoma”"," joka päätyi Matti Pellonpään tekeillä olleeseen elokuvaan "Viimeinen ilta". Lisäksi miehet esiintyivät "Leena ja Pekka" -ravintolan 10-vuotisjuhlissa, jossa rumpali Vesa Sytelän sijaisena oli Eppu Normaalin Aku Syrjä. Vuonna 1995 yhtye kokoontui vielä kerran ja soitti Matti Pellonpään muistotilaisuudessa, sillä Pellonpään toiveena oli, että ”Rällämi” soittaisi hänen hautajaisissaan.


title: Juice Leskinen Grand Slam

text: Grand Slam säesti Pate Mustajärveä tämän soolo-singleillä "Elämässä pitää olla runkkua/Yhdessä itkien" (1983) ja "Synnyimme lähtemään/Sen voi vain aavistaa" (1986). Grand Slam solistinaan Leo Gaurilof julkaisi 1984 salanimellä Trio Jyrkkäkallio singlen "Kissa ja korttipakka/When the James go Marchin’in."


title: Juice Leskinen Grand Slam

text: Vuonna 2007 Juice Leskisen kuolemaa muistelemaan kokoontunut Grand Slam päätti tehdä kiertueen Leskisen muistoksi. Grand Slam nähtiin samana kesänä lukuisilla festivaaleilla sekä syksyllä klubikeikoilla. Tämä toistui myös vuonna 2008. Myös vuonna 2010 Grand Slam teki pienimuotoisen kiertueen. Yhtye julkaisi lokakuun 2009 lopussa EP-levyn, jonka nimikappale on "”Kuka meistä uskaltaa?”". Kappale jäi levyttämättä "Taivaan kappaleita" -levyn levytyssessioissa. Lisäksi EP:llä on Grand Slamin uudelleenlevytykset kappaleista ”Viidestoista yö”, ”Luonas kai olla saan” sekä ”Kaksoiselämää”.


title: Juice Leskinen Grand Slam

text: Ensyklopedia-kerho oli Grand Slam -yhtyeen sisällä toiminut pienempi yhtye, joka esitti lyhyitä a cappella -tyylillä laulettuja humoristisia musiikkikappaleita Grand Slamin keikoilla. Ensyklopedia-kerhoon kuuluivat Anssi Tikanmäki, Antti Tammilehto ja Puntti Valtonen. He sanoittivat kansansävelmiin perustuvat kappaleensa yleensä keikkabusseissa, Juice Leskisen mukaan ”vaiheessa, jolloin muut olivat jo sammuneet”. Viisi Ensyklopedia-kerhon pientä laulua julkaistiin Grand Slamin "Kuopio-Iisalmi-Nivala"-live-LP:llä vuonna 1984. Salanimihupailuun kuuluu myös edellä mainittu Trio Jyrkkäkallio.Grand Slamin mukana kiersi joskus muitakin suomalaisia muusikoita ja taiteilijoita, vaikka eivät varsinaiseen yhtyeeseen kuuluneetkaan. Heistä tunnetuimpia ovat Pate Mustajärvi ja Matti Pellonpää, joka toimi ajoittain yhtyeen näennäisbasistina. Juice Leskinen Slam -yhtyeen kosketinsoittaja Eero "Safka" Pekkonen oli mukana Grand Slamin kiertueella kosketinsoittajana Tikanmäen ohella vuonna 1991.


title: Juice Leskinen Grand Slam

text: Puntti Valtonen erosi Grand Slamista päästyään teatterikouluun vuonna 1985. Hän kuitenkin vierailee laulajana kummallakin lähtönsä jälkeen äänitetyllä Grand Slam -LP:llä, "Yölennolla" ja "Taivaan kappaleilla", sekä soitti kitaraa joillakin Grand Slam -keikoilla myös eroamisensa jälkeen. Juicen kuolemaa seuranneella, vuoden 2007 Grand Slam -kiertueella Puntti Valtonen toimi yhtyeen pääsolistina.


title: Pirjo Rissanen

text: Pirjo Lumikki Rissanen (s. 7. marraskuuta 1945 Leppävirta) on suomalainen kirjailija.


title: Pirjo Rissanen

text: Rissanen opiskellut kotimaista kirjallisuutta, suomen kieltä ja kansanrunoutta Helsingin yliopistossa, josta valmistui humanististen tieteiden kandidaatiksi vuonna 1967. Hänen tuotantoonsa kuuluu romaaneja ja lasten- ja nuortenkirjallisuutta. Rissanen voitti Gummeruksen myöntämän Kaarlen palkinnon vuonna 2004.


title: Pirjo Rissanen

text: Rissanen on naimisissa ja hänellä on kaksi aikuista lasta. Hän asuu Espoossa.


title: Yellow Dog Linux

text: Yellow Dog Linux on coloradolaisen Terra Softin julkaisema ja ylläpitämä Fedora -pohjainen GNU/Linux -käyttöjärjestelmän jakelupaketti. Ensimmäinen versio julkaistiin 1999. Yellow Dog Linux on suunniteltu PowerPC-suoritinarkkitehtuurille ja yleensäkin vanhemmille ja heikkotehoisemmille koneille. Työpöytäympäristönä käytetään oletuksena KDE:tä, mutta myös GNOME:n voi valita halutessaan.


title: Yellow Dog Linux

text: Viides versio on ensimmäinen käyttöjärjestelmä joka on julkaistu PlayStation 3:lle, jolloin käytetään työpöytäympäristönä Enlightenment E17:aa.


title: Smithin luku

text: Lukuteoriassa Smithin luku on yhdistetty luku, jonka numeroiden summa on sen alkutekijöiden numeroiden summa. Eräitä esimerkkejä Smithin luvuista ovat pedon luku 666 = 2 * 3 * 3 * 37 (6 + 6 + 6 = 2 + 3 + 3 + (3 + 7) = 18) ja 4 937 775 = 3 * 5 * 5 * 65837 (4 + 9 + 3 + 7 + 7 + 7 + 5 = 3 + 5 + 5 + (6 + 5 + 8 + 3 + 7) = 42). McDaniel on osoittanut, että Smithin lukuja on äärettömän monta.


title: Smithin luku

text: Smithin lukuja on mahdollista konstruoida jakamalla lukuja muotoa "R=111...1", missä ykkösiä on "k" kappaletta, tekijöihin (Hoffmann). Suurin tunnettu Smithin luku on 9xR(10+3x10+1)x10.


title: Siiranmäen taistelu

text: Siiranmäen taistelu oli puolustustaistelu entisessä Kivennavan kunnassa Karjalankannaksella jatkosodassa. Se liittyy Neuvostoliiton suurhyökkäykseen 1944. Siiranmäen puolustuksesta vastasi everstiluutnantti Adolf Ehrnroothin johtama jalkaväkirykmentti 7, joka kuului kenraalimajuri A. E. Martolan komentamaan 2. divisioonaan. Puolustus oli ryhmitetty mäellä olleeseen neljän tien risteykseen.


title: Siiranmäen taistelu

text: Neuvostoliiton hyökkäys Siiranmäessä alkoi 13. kesäkuuta 1944 kenttätykistön, maataistelukoneiden ja panssarivaunujen tukemana. Hyökkäys alkoi kahden divisioonan voimin ja raskaiden tappioiden vuoksi sitä jouduttiin tukemaan vielä kolmannella divisioonalla. Toisen päivän hyökkäystä edelsi yli kahden tunnin tulivalmistelu. Ehrnroothin toteuttamilla nopeilla tykistön tukemilla vastaiskuilla neuvostojoukkojen sivustoihin saatiin kaikki vihollisen sisäänmurrot lyötyä takaisin. Taisteluissa tuhottiin 21 vihollisen panssarivaunua, joista sotamies Eero Seppänen (Mannerheim-ristin ritari n:o 138) tuhosi kahdeksan.


title: Siiranmäen taistelu

text: Ylipäällikkö Mannerheim määräsi 15. kesäkuuta 1944 Kannaksella taistelevien armeijakuntien komentajaksi kenraaliluutnantti K. L. Oeschin, jonka samana päivänä antamalla vetäytymiskäskyllä joukot aloittivat peräytymisen Vuosalmelle (Äyräpää). Siiranmäki oli puolustajien hallussa vetäytymisen alkaessa 16. kesäkuuta illalla. Yleistilanteen vaatima vetäytyminen tapahtui 17. kesäkuuta.


title: Siiranmäen taistelu

text: Suomalaisten tappiot olivat noin 1 000 miestä, sekä venäläisten noin 5 000 kaatunutta.


title: Simsalabim Jim

text: Simsalabim Jim on Juice Leskisen 21. albumi. Se on ainoa Leskisen levy, jonka yhtyeeksi on ilmoitettu Juice Leskinen ETC. Lyhyen, lähes EP-mittaisen levyn julkaisi vuonna 1992 Johanna, Juice Leskiselle omistetulla GS-alamerkillä.


title: Simsalabim Jim

text: Kaikki kappaleet säveltänyt ja sanoittanut Juice Leskinen, sovittanut Kampman & Perelló, paitsi ”Että mitenkä” (säv. ja san. Juice Leskinen, sov. Kampman & Huhtajärvi).


title: Simsalabim Jim

text: A-puoli


title: Simsalabim Jim

text: B-puoli


title: Simsalabim Jim

text: Juice Leskinen Grand Slam -yhtyeen siirryttyä ”telakalle” Leskinen kokosi ympärilleen ETC-kokoonpanon. Se jäi lyhytikäiseksi; yhtye perustettiin alkuvuodesta 1992 ja se hajosi vuoden loppuun mennessä. Oikeammin ETC oli projekti, jonka olikin tarkoitus kestää vain vuoden 1992 loppuun. Yhtyeen nimi sisältää Leskiselle tyypillisen sanaleikin; ETC voidaan lausua englantilaisittain ”etsii”. ETC äänitti myös singlen ”Sietämätön mies” / ”Herbaa”, jonka A-puolen kappaleella yhtye oli mukana myös Syksyn sävel -karsinnoissa. Lisäksi Juankosken kulttuurihistoriallisen seuran julkaisemalle LP:llä "Unelmia Ponomareffin pajalta" (1992) kuullaan ETC:n uudet sovitukset Juice Leskisen kappaleista ”Juankoski, here I come” ja ”Se oli jautaa”.


title: Haitaribussi

text: Haitaribussi on Juice Leskisen albumi vuodelta 1993. Levy on pintapuolisesti lastenmusiikkia, mutta tyyliltään se muistuttaa paljon myös Juice Leskisen muuta tuotantoa, joten se sopinee myös varttuneemmille kuulijoille.


title: Haitaribussi

text: Kaikki kappaleet säveltänyt, sanoittanut ja sovittanut Juice Leskinen, ellei toisin mainita.


title: Haitaribussi

text: A-puoli


title: Haitaribussi

text: B-puoli


title: Heimot

text: Heimot on vuonna 2006 julkaistu suomalainen tieteisroolipeli, jonka on kirjoittanut Miska Fredman ja julkaissut Ironspine. Roolipelin ensimmäinen laitos on noin 270-sivuinen kovakantinen kirja.


title: Heimot

text: Heimot-roolipeli sijoittuu kaukaiseen tulevaisuuteen, jossa ympäri tunnettua avaruutta levittäytynyt suuren sodan ja hävityksen runtelema ihmiskunta on jakautunut yhdeksään heimoon. Roolipelin synkästä maailmasta voidaan löytää vaikutteita mm. Dan Simmonsin Hyperion-saagasta ja Frank Herbertin Dyyni-trilogiasta.


title: Congratulations: Eurovision laulukilpailun 50 vuotta

text: Congratulations oli Eurovision laulukilpailuiden 50-vuotisjuhlalähetys Kööpenhaminasta Tanskasta 22. lokakuuta 2005. Tilaisuudessa valittiin kaikkien aikojen paras euroviisukappale 14 nettiäänestyksessä eniten pisteitä saaneen joukosta. Lisäksi tilaisuudessa näytettiin katkelmia muistakin euroviisukappaleista ja monet euroviisuvoittajat vierailivat lavalla. Neljästätoista kappaleesta viisi eniten ääniä saanutta valittiin lopulliseen äänestykseen. Parhaaksi kappaleeksi äänestettiin lopulta Abban ”Waterloo”. Tapahtuman juonsivat Katrina Leskanich (Katrina and the Waves -yhtyeestä, joka voitti euroviisut vuonna ) ja Renārs Kaupers (Brainstorm-yhtyeestä, joka sijoittui kolmanneksi ).


title: Olsen Brothers

text: Olsen Brothers on kahden tanskalaisen veljeksen Jørgenin (s. 15. maaliskuuta 1950) ja "Nollerin" (Niels, s. 13. huhtikuuta 1954) muodostama yhtye.


title: Olsen Brothers

text: Heidän ensimmäinen yhtyeensä oli nimeltään "The Kids", joka perustettiin vuonna 1965. Olsen Brothersien ensimmäinen albumi ilmestyi vuonna 1972 ja tähän mennessä heiltä on ilmestynyt 12 albumia.


title: Olsen Brothers

text: Olsen Brothers voitti vuoden 2000 Eurovision laulukilpailun kappaleella "Fly on the Wings of Love". Sen jälkeen he ovat esiintyneet muun muassa vuoden 2001 Euroviisuissa ja Congratulations: Eurovision laulukilpailun 50 vuotta -tapahtumassa Kööpenhaminassa vuonna 2005 ja Eurovision Song Contest's Greatest Hits -tapahtumassa Lontoossa vuonna 2015.


title: Mocedades

text: Mocedades on espanjalainen yhtye joka luultavasti parhaiten tunnetaan vuoden 1973 euroviisuista, jossa he sijoittuivat toiseksi kappaleella "Eres Tú". Kappaleesta tuli suuri hitti Euroopassa ja Yhdysvalloissa. Kappale oli yksi 14 laulusta jotka pääsivät loppukilpailuun vuoden 2005 Congratulations-tapahtumassa, jossa valittiin kaikkien aikojen parasta euroviisukappaletta. Vaikka Mocedadeksen jäsenet ovatkin baskeja, ovat he aina laulaneet muilla kielillä, pääosin espanjaksi.


title: Vuonopingviini

text: Vuonopingviini ("Eudyptes pachyrhynchus") on pingviinilaji, jota voi tavata ainoastaan Uudessa-Seelannissa.


title: Vuonopingviini

text: Vuonopingviinit ovat noin 60 senttimetriä pitkiä ja painavat noin 4 kilogrammaa. Vuonopingviinin tunnistaa nokan juuresta alkavasta keltaisesta raidasta, joka on kummallakin puolella päätä. Selän ja kylkien väritys on tumman sinisenharmaa, vatsa valkoinen. Pingviineillä on oranssi nokka, joka on aikuisilla urospingviineillä hieman muita pidempi.


title: Vuonopingviini

text: Vuonopingviini elää Uudessa-Seelannissa Eteläsaaren lounaisessa osassa lauhkealla sademetsäalueella lähellä rannikkoa. Niitä voi tavata myös Stewartinsaarella sekä Foveaux’nsalmen pienillä saarilla. Vuonopingviinejä elää Uudessa-Seelannissa arviolta 2 500-3 000 paria. Populaation koko on pienentynyt kolmasosan 1980-luvun määrästä. Lajin uhkana ovat muun muassa saarelle tuodut koirat. Poikasien uhkana ovat myös kissat, rotat ja kärpät.


title: Vuonopingviini

text: Vuonopingviini tekee pesän risuista ja ruohosta, yleensä onkaloihin, puiden juurille tai tiheään pensaikkoon. Se tekee pesänsä hieman etäälle toisista pesistä, muutamien metrien päähän. Pesintäkausi alkaa kesäkuussa (keskitalvella), usein edellisvuoden pesäpaikalle. Uros palaa pesäpaikalle hieman aiemmin naarasta, joka munii heinäkuussa kaksi munaa. Toisena munitusta munasta kuoriutuu poikanen yleensä muutaman päivän ennen ensimmäisenä munitusta munasta kuoriutuvaa poikasta. Yleensä pienempi poikanen ensimmäisestä munasta kuolee nälkään muutaman päivän sisällä, koska ei pysty kilpailemaan ravinnosta aiemmin kuoriutuneen poikasen kanssa, joskin suosiollisina vuosina molemmat poikaset selviävät hengissä. Uros huolehtii poikasesta pari ensimmäistä viikkoa ja naaras vastaa ruokinnasta. Sen jälkeen molemmat huolehtivat ruokinnasta noin 75 päivän ajan. Poikaset jättävät pesän marraskuussa kymmenen viikon ikäisinä ja palaavat pesimään kotiyhteisöönsä viiden vuoden ikäisinä.


title: Vuonopingviini

text: Vuonopingviinien ravinto vaihtelee niiden elinpaikasta riippuen, mutta pääasiassa se koostuu kaloista, äyriäisistä ja pienistä mustekaloista.


title: Latinalaisen Amerikan tutkimus

text: Latinalaisen Amerikan tutkimus on monitieteinen Latinalaista Amerikkaa käsittelevä tutkimuskenttä.


title: Latinalaisen Amerikan tutkimus

text: Suomessa Latinalaisen Amerikan tutkimusta voi opiskella Helsingin yliopiston humanistisessa tiedekunnassa maailman kulttuurien laitoksella, jossa se on yksi alue- ja kulttuurintutkimuksen oppiaineen opintosuunnista. Aiemmin Latinalaisen Amerikan tutkimus toimi osana entistä Helsingin Yliopiston Renvall-instituuttia.


title: Idän yleissuunnitelma

text: Idän yleissuunnitelma () oli Saksan elintilaohjelmaan kuulunut suunnitelma, jonka tarkoituksena oli asuttaa Neuvostoliitolta vallatuille alueille miljoonia saksalaisia. Näiden tieltä oli vastaavasti saatava pois miljoonia slaaveja, mikä merkitsi joukkotuhontaa ja väestönsiirtoja. Toisen maailmansodan käännyttyä Saksalle tappiolliseksi ei idän yleissuunnitelmasta ehditty toteuttaa paljoakaan.


title: Idän yleissuunnitelma

text: Jo vuonna 1940 käynnistyi Baltiasta evakuoitujen baltiansaksalaisten uudelleenasuttaminen miehitetyn Puolan alueelle Warthelandiin ja Puolan kenraalikuvernementtiin, josta häädettiin heidän tieltään 325 000 puolalaista. Neuvostoliiton Euroopan puoleisten osien valtaamiseen tähdänneen operaatio Barbarossan käynnistyttyä 1941 sekä Alfred Rosenbergin johtama Valloitettujen itäalueiden valtakunnanministeriö että Heinrich Himmlerin johtama "Reichskommissariat für die Festigung deutschen Volkstums" alkoivat laatia suunnitelmia saksalaisten asuttamiseksi vallatuille itäisille alueille. Jo pari päivää ennen hyökkäyksen alkua kesäkuussa Himmler antoi virastolleen määräyksen laatia yleissuunnitelma valloitettujen alueiden käytöstä. Sen laati syksyn aikana pääosin professori, SS-Standartenführer Konrad Meyer-Hetling ja RSHA:n tekemien korjausten jälkeen se valmistui lopullisesti toukokuussa 1942. Tämä suunnitelma tunnetaan nimellä "Generalplan Ost". Vaikka useilla muillakin viranomaisilla olisi ollut oikeus puuttua suunnitelmiin, Himmler ehti ensimmäiseksi ja sai siten vaikutusvaltaa asiaan.


title: Idän yleissuunnitelma

text: Heinäkuussa 1941 Adolf Hitler esitti Baltian, Krimin niemimaan (eli ”Taurian”), Volgan saksalaisalueen, Bakun alueen ja Kuolan niemimaan yhdistämistä suoraan Saksan valtakuntaan ja asuttamista kokonaan tai suurimmaksi osaksi saksalaisilla. Osin nämä ideat toistuivat Generalplan Ostissa. Lisäksi Neuvostoliitolta vallatuille alueille olisi tullut neljä valtakunnankomissariaattia. Näistä Ostlandin ja Ukrainan valtakunnankomissariaatti saatiin perustettua, Moskovan ja Kaukasian valtakunnankomissaariatit jäivät perustamatta sillä kyseisiä alueita ei saatu vallattua.


title: Idän yleissuunnitelma

text: Kaavailujen mukaisesti 30 – sittemmin vain 20 – vuodessa olisi toteutettu suuri asutusohjelma. Neuvostoliitolta vallatuille alueille olisi siirretty kymmenen miljoonaa "hyvärotuista" germaanista uudisasukasta, joiden tieltä olisi siirretty 30 miljoonaa "alempirotuista" Ukrainasta ja Venäjän Euroopan puoleisista osista Siperiaan. Saksan ulkoasiainministeriön Auswärtiges Amtin ehdotuksen mukaan heidät olisi tosin siirretty vallattujen Länsi-Euroopan maiden siirtomaihin, Keski-Afrikkaan tai Madagaskarille.


title: Idän yleissuunnitelma

text: Puolaan olisi perustettu asutusseutuja ("Siedlungsgebiet") ja Neuvostoliiton entisille alueille asutusmaita ("Siedlungsmarken") ja asutustukikohtia ("Siedlungsstützpunkten"). Asutusmaita – 25 vuoden kuluessa vähintään 50 %:sesti saksalaistettavia aleita – olisivat olleet Inkerinmaa, Memelin ja Narevin alue sekä Krimin niemimaan käsittävä Gotengauksi kutsuttu alue (Krimillä muinoin asuneiden goottien mukaan). Asutusmaat olisi irrotettu Saksan valloitettujen itäalueiden yleissiviilihallinnosta ja annettu hallittaviksi Reichsführer-SS:lle, joka olisi nimittänyt alueille päälliköt ja jakanut uudisasukkaille määräaikais- ja perintöläänityksiä sekä omistusoikeuksia. Asutusmaiden lisäksi olisi perustettu 36 suurta asutustukikohtaa, jotka olisi saksalaistettu 20–30 %:n tasoon saakka. Himmlerin mukaan nämä olisivat olleet 20 000 asukkaan saksalaisia kaupunkeja, joiden ympärillä olisi ollut saksalaiskyliä piirissä noin 5–10 km:n säteellä. Niiden avulla olisi varmistettu tärkeät teiden ja rautateiden solmukohdat slaavien asuttamien alueiden keskellä – hieman keskiajan Baltian ritarilinnojen eli ordensburgien tavoin. Asukkaiksi asutustukikohtiin toivottiin pääasiassa SS:n sotaveteraaneja (”maanviljelijäsotilaita”), joilla olisi ollut riittävä aseistus paikallispuolustukseen.


title: Idän yleissuunnitelma

text: Himmler tilasi seuraavaksi suuren ”rauhan ajan rakentamisohjelman” suunnitelmat asutustukikohtien rakentamista varten ja laski tarvitsevansa viiden vuoden aikana sen toteuttamiseen 67 miljoonaa markkaa. Valtakunnan sotataloudesta vastannut varusteluministeri Albert Speer ei kuitenkaan suostunut myöntämään varoja, sillä ei halunnut rakennusteollisuuden johtoaseman siirtyvän Himmlerin virastolle. Sotaonnen pian käännyttyä juuri mitään rakennussuunnitelmia ei ehditty toteuttaa.


title: Idän yleissuunnitelma

text: Asutettavilla alueilla asui laskelmien mukaan 45 000 000 vieraaseen väestöön kuuluvaa. Rotukysymyksien vuoksi heistä ajateltiin asuttaa Länsi-Siperiaan 31 000 000. Jäljelle jäävien 14 000 000:aan liittyvästä suunnittelusta ei ole tietoa, mutta heidät olisi voitu tuhota, saksalaistaa tai siirtää muille Saksan hallitsemille alueille.


title: Idän yleissuunnitelma

text: Baltian noin kuuden miljoonan asukkaan suuruiseksi arvioidusta väestöstä oli tarkoitus siirtää 25–30 vuoden kuluessa 3,34 miljoonaa pois saksalaisten uudisasukkaiden tieltä. Loput alueen väestöstä oli tarkoitus ”germanisoida”. Virolaiset ja lättiläiset katsottiin saksalaisia rodullisesti lähellä oleviksi, joten heidän kohdallaan germanisoinnin arveltiin sujuvan hyvin, sen sijaan huonompirotuisiksi määriteltyjen liettualaisten kohdalla huomattavasti huonommin. Alueen halki Kaunasista Riian itäpuolitse Valgaan ja Narvaan oli tarkoitus muodostaa saksalaisten asuttama vyöhyke ja lisäksi yhdeksän merkittävää kaupunkia (muun muassa Tallinna, Vilna ja Pihkova) oli tarkoitus ympäröidä muutaman kymmenen kilometrin laajuisella saksalaisten asuttamalla renkaalla.


title: Idän yleissuunnitelma

text: Inkerin alue aiottiin asuttaa 25 vuoden kuluessa 350 700 saksalaisella, SS:n jäsenillä ja maanpuolustustalonpojilla.


title: Idän yleissuunnitelma

text: yhteensä 30 vuoden aikana 4 550 000


title: Idän yleissuunnitelma

text: Konras Meyer-Hetling kävi vuoden 1942 alkupuolella esittelemässä uudelleenasutussuunnitelmaa myös Suomessa ja suomalaiset sodanjälkeisen asutustoiminnan suunnittelijat olivat siitä tietoisia.


title: Eerste divisie

text: Jupiler League eli "Eerste divisie" on Alankomaiden jalkapallon toiseksi korkein sarjataso. Sillä on yhteinen nousu- ja putoamissysteemi pääsarja Eredivisien kanssa.


title: Eerste divisie

text: Jupiler Leagueen kuuluu 20 joukkuetta, jotka pelaavat keskenään kaksinkertaisen sarjan, kerran kotona ja kerran vieraissa. Joukkueet kohtaavat toisensa kerran syyskauden aikana ja toistamiseen kevätkaudella joulun ja uudenvuoden käsittävän talvitauon jälkeen.


title: Eerste divisie

text: Kauden päätteeksi sarjasta nousee kolme joukkuetta Eredivisieen. Jupiler Leaguen mestarijoukkue nousee suoraan, sijoille 2.-5. sijoittuneet joukkueet pelaavat noususta karsintaottelut. Sarjan viimeinen joukkue putoaa sarjatasoa alemmas Tweede Divisiehen.


title: Hoofdklasse

text: Hoofdklasse on Alankomaiden jalkapalloilun viidenneksi korkein sarjataso.


title: Hoofdklasse

text: Sarja on jaettu kahteen osaan: lauantai- ja sunnuntaisarjoihin, mikä juontaa juurensa yhteiskunnan pilarisaatiosta. Lauantaisin pelaavat vanhat protestanttiset seurat, jotka eivät ennen vanhaan saaneet pelata sunnuntaisin, ja sunnuntaisin pelaavat vanhat katoliset ja työväen seurat, joiden pelaajien täytyi olla lauantaisin töissä. Vaikka pilarisaatiota ei enää nyky-yhteiskunnassa niin voimakkaana olekaan, on jako jalkapallossa silti säilynyt.


title: Hoofdklasse

text: Lauantai- ja sunnuntaisarjat ovat kumpikin jaettu kolmeen lohkoon maantieteellisen sijoittumisen mukaan:


title: Hoofdklasse

text: Kummankin päivän lohkojen voittajat ratkaisevat keskenään lauantai- ja sunnuntaimestaruudet. Lauantai- ja sunnuntaimestarit kohtaavat ottelussa, jossa ratkaistaan Alankomaiden amatöörimestaruus.


title: Hoofdklasse

text: Jokaisen kuuden lohkon lohkovoittaja nousee seuraavaksi kaudeksi Topklasseen. Nousumahdollisuus Hoofdklassen joukkueilla on ollut kaudesta 2010-2011. Tätä ennen Hoofdklassen joukkueet eivät voineet pelillisillä ansioilla nousta sarjaporrasta ylemmäs, koska toiseksi korkein sarjataso Eerste Divisie oli ammattilaissarja, jonne päästäkseen seuran oli täytettävä erinäiset vaatimukset. Nousun mahdollistamiseksi Hoofdklassen yläpuolelle perustettiin Topklasse.


title: Hoofdklasse

text: Hoofdklassesta alempi sarjataso on Eerste Klasse.


title: Kanssasotija

text: Kanssasotija on toisen maan tai toisten maiden kanssa sotaa samanaikaisesti samaa vihollista tai samoja vihollisia vastaan käyvä maa, jolla ei ole kumppaneihinsa nähden minkäänlaista poliittista liittoa yhteisestä sodan päämäärästä. Kanssasotiva valtio voi näin ollen tehdä esimerkiksi rauhan kumppaneistaan riippumatta, koska sotilaallinen liittosuhde ei rajoita sen ulkopolitiikkaa.


title: Kanssasotija

text: Suomi oli toisen maailmansodan aikana jatkosodassa (1941-1944) "de jure" Saksan kanssasotija, mutta "de facto" liittolainen. Lapin sodassa (1944-1945) Suomi oli puolestaan liittoutuneiden kanssasotija.


title: Hyökkäyssota

text: Hyökkäyssota on sota, jota käydään ilman laillista syytä. Kansainvälisen oikeuden mukaan sotaa saa käydä vain puolustukseksi tai n päätöksellä.


title: Hyökkäyssota

text: Hyökkäyssodan suunnittelu on yksi Lontoon sopimuksessa määrittellyistä sotarikoksista. Se mainitaan artiklassa kuusi ”rikoksena rauhaa vastaan”. Liittoutuneet valtiot – Yhdysvallat, Yhdistynyt kuningaskunta, Ranska ja Neuvostoliitto – allekirjoittivat sopimuksen 8. elokuuta 1945. Se oli pohjana Euroopan akselivaltojen sotarikollisiksi katsottujen henkilöiden tuomitsemiskäytännöille.


title: Hyökkäyssota

text: Rikoksia rauhaa vastaan käytettiin myös eräänä johtavana käsitteenä Suomen sotasyyllisyysoikeudenkäynnissä. Suomessa asia on jälkikäteen herättänyt kritiikkiä, koska lakia sovellettiin yleisen suomalaisen oikeuskäytännön vastaisesti taannehtivasti.


title: Kim Novak

text: Kim Novak (oik. Marilyn Pauline Novak, s. 13. helmikuuta 1933 Chicago, Illinois, Yhdysvallat) on yhdysvaltalainen näyttelijä. Hän oli 1950-luvun lopussa yksi Amerikan suosituimmista elokuvatähdistä. Hänen kuuluisin roolityönsä on luultavasti Alfred Hitchcockin ohjaama elokuva "Vertigo – punainen kyynel" (1958).


title: Kim Novak

text: Kim Novakin alkuperäinen nimi on Marilyn Pauline Novak. Hän syntyi katoliseen amerikantšekkiläiseen perheeseen. Hänen molemmat vanhempansa olivat entisiä opettajia, ja Novakilla on yksi sisar. Valmistuttuaan high schoolista Kim aloitti mallin työt ja jatkoi niitä muutettuaan Los Angelesiin. Hänen ensimmäinen elokuvaroolinsa oli Lloyd Baconin ohjaamassa elokuvassa "Ranskalainen linja" (1954), jonka pääosassa näytteli Jane Russell. Kim Novakin nimi ei päässyt edes lopputeksteihin.


title: Kim Novak

text: Kim Novakin löysi Columbia Picturesin agentti, ja hän teki koefilmin. Columbia etsi uutta kaunotarta korvaamaan kapinoivaa ja hankalaa Rita Hayworthia ja allekirjoitti Novakin kanssa puolen vuoden sopimuksen. Columbia päätti tehdä vaaleasta Kim Novakista oman versionsa Marilyn Monroesta. Tuolloin Kim vielä käytti omaa nimeään, Marilyn Novak. Tuotantoyhtiö olisi halunnut vaihtaa sen Kit Marloweksi. Kim kuitenkin halusi pitää edes sukunimensä, ja niin hän ja studio lopulta sopivat taiteilijanimeksi Kim Novak. Kimistä tulikin nopeasti suosittu näyttelijä, ja hänen vastanäyttelijöinään oli sellaisia maailmantähtiä kuin Jack Lemmon, William Holden, Frank Sinatra ja Rita Hayworth. Vuonna 1958 Kim esitti kaksoisroolin Alfred Hitchcockin elokuvassa "Vertigo – punainen kyynel", jossa hänen vastanäyttelijänään oli James Stewart. Elokuva ei ollut erityinen kaupallinen menestys, mutta vuosikymmenten aikana siitä on tullut todellinen jännityselokuvien klassikko ja Kim Novakin parhaiten tunnettu roolityö. 1960-luvulla Novakin tähti alkoi himmetä. Hän kieltäytyi monista hänelle tarjotuista seksikkäistä ja hohdokkaista naisrooleista. Hän myös torjui monet "vahvat roolit", kuten pääosan elokuvasta "Aamiainen Tiffanylla". Hän sai kuitenkin paljon kehuja roolistaan vulgaarina tarjoilijattarena elokuvassa "Elämän kahle" (1964). Vuonna 1964 hän näytteli Dean Martinin kanssa Billy Wilderin elokuvassa "Suutele minua, tyhmyri". 1960-luvun jälkeen Novak on esiintynyt elokuvissa vain harvakseltaan, ja viimeisin elokuva on vuodelta 1991. 1970- ja 1980-luvuilla hän esiintyi televisiosarjoissa, kuten "Viinitila Falcon Crestissä" vuosina 1986–1987.


title: Kim Novak

text: Kim Novak on ollut kaksi kertaa naimisissa, ensin englantilaisen näyttelijän Richard Johnsonin kanssa vuosina 1965–1966, sitten vuodesta 1976 lähtien tohtori Robert Malloyn kanssa. Hänen kotinsa on Oregonissa. Suurin osa hänen uraansa liittyvistä muistiinpanoista ja valokuvista tuhoutui tulipalossa vuonna 2000.


title: Parhaat 1

text: Parhaat 1 on Matin ja Tepon kokoelma-albumi, joka julkaistiin vuonna 1985 tupla-LP:nä ja se sai platinaa. Myöhemmin siitä tehtiin CD-versio, johon sisältyi vain 22 kappaletta.


title: Louis van Gaal

text: Louis van Gaal (s. 8. elokuuta 1951 Amsterdam) on alankomaalainen entinen jalkapallovalmentaja ja keskikenttäpelaaja. Hän valmensi urallaan muun muassa Ajaxia, Barcelonaa, AZ Alkmaaria, Bayern Müncheniä, Alankomaiden maajoukkuetta sekä Manchester Unitedia.


title: Louis van Gaal

text: Pelaajaurallaan van Gaal pelasi FC Antwerpenissä, Stormvogels Telstarissa, Sparta Rotterdamissa ja AZ Alkmaarissa.


title: Louis van Gaal

text: Vuonna 1986 hän aloitti valmennusuransa AZ Alkmaarin apulaisvalmentajana. Kaksi vuotta myöhemmin hän siirtyi AFC Ajaxiin Leo Beenhakkerin apulaiseksi. Kun Beenhakker lähti seurasta vuonna 1991 nousi van Gaal päävalmentajaksi. Hänen valmentajakaudellaan vuosina 1991–1997 Ajax saavutti huomattavaa menestystä: se voitti kolme kertaa Alankomaiden mestaruuden (1994–1996), cup-mestaruuden 1993 ja Alankomaiden supercupin 1993 ja 1995. Kansainvälisillä kentillä Ajax voitti UEFA Cupin vuonna 1992 ja Mestarien liigan vuonna 1995. Myöhemmin vuonna 1995 Ajax voitti vielä brasilialaisen Grêmion Toyota Cupissa. Vuonna 1996 Ajax sijoittui Mestarien liigassa toiseksi.


title: Louis van Gaal

text: Vuonna 1997 van Gaal siirtyi FC Barcelonan peräsimeen ja johdatti katalonialaisseurat kahteen liigamestaruuteen. Huolimatta menestyksestä hän joutui suuren kritiikin kohteeksi, lähti seurasta kolmen kauden jälkeen ja ryhtyi valmentamaan Alankomaiden maajoukkuetta. Van Gaalin alaisuudessa maajoukkue ei selviytynyt 2002 MM-kisoihin ja hänet korvattiin Dick Advocaatilla.


title: Louis van Gaal

text: Maajoukkueflopin jälkeen van Gaal palasi vielä FC Barcelonaan, mutta tällä kertaa pesti kesti vain puolen vuoden ajan. Vuonna 2004 hän palasi Ajaxiin urheilutoimenjohdollisiin tehtäviin, mutta erosi vuoden kuluttua.


title: Louis van Gaal

text: Vuonna 2005 hän siirtyi valmentamaan AZ Alkmaaria. Van Gaalin johdolla Alkmaar nousi Alankomaiden jalkapallon huipulle. Kaudella 2006–2007 joukkue taisteli mestaruudesta PSV Eindhovenin ja AFC Ajaxin kanssa johtaen sarjaa tasapistein ennen viimeistä kierrosta. Alkmaar hävisi kuitenkin viimeisellä kierroksella Excelsior Rotterdamille 3–2 ja jäi lopulta kolmanneksi.


title: Louis van Gaal

text: Van Gaal valittiin 2007 vuoden valmentajaksi Hollannissa. Rinus Michelsin nimeä kantavaa palkintoa tavoittelivat van Gaalin lisäksi Ronald Koeman (PSV), Henk ten Cate (Ajax) ja Fred Rutten (Twente).


title: Louis van Gaal

text: Kausi 2007–2008 sujui AZ:lta huomattavasti edelliskautta heikommin ja joukkue sijoittui Eredivisiessä vasta sijalle 11. Maaliskuussa uutisoitiin, että van Gaal jättää tehtävänsä kauden päätteeksi. Loppujen lopuksi useiden AZ-pelaajien vaateet van Gaalin jatkosta seurassa saivat veteraanivalmentajan pyörtämään päätöksensä eroamisesta. Näin ollen van Gaal jatkoi AZ:n päävalmentajana.


title: Louis van Gaal

text: Jatko Alkmaarissa kannatti ja kausi 2008–2009 toi nuorelle joukkueelle jättipotin. Perfektionistina tunnettu van Gaal piiskasi nuoren ryhmänsä loistavaan vireeseen ja kausi päättyi lopulta seurahistorian toiseen mestaruuteen. Mestaruus ratkesi jo ennen päätöskierroksia, kun ero FC Twenteen ja AFC Ajaxiin kasvoi riittävän suureksi. Van Gaal on joukkueen keskuudessa tunnettu erittäin vaativana valmentajana, eikä hänen asemaansa mestaruuden takuumiehenä vähätellä.


title: Louis van Gaal

text: Alkmaarissa saavutettu menestys nosti van Gaalin nimen jälleen eurooppalaisseurojen tietoisuuteen. Toukokuun alussa 2009 van Gaal yhdistettiin vahvasti FC Bayern Müncheniin. AZ Alkmaarin seurajohtaja Dirk Scheringa kuitenkin kiisti van Gaalin siirtymisen Bayerniin. Van Gaalilla oli AZ:n kanssa sopimus kauden 2009–2010 loppuun, ja Scheringan mukaan sitä on kunnioitettava. Bayernin lisäksi van Gaal yhdistettiin Belgian maajoukkueeseen.


title: Louis van Gaal

text: Lopulta huhumylly sai päätöksensä 13.5., kun Bayern München kertoi van Gaalin olevan seuran uusi päävalmentaja. Ura Bayernissa alkoi hieman takkuillen, mutta syksyn mittaan van Gaalin pelitapa on alkanut istua entistä enemmän runsaasti muutoksia kokeneeseen Bayerniin ja jatkopaikka Mestarien liigassa komealla 1–4 voitolla Juventuksesta oli osoitus tästä.


title: Louis van Gaal

text: Joulukuussa 2009 van Gaal valittiin Alankomaiden vuoden valmentajaksi toistamiseen kahden vuoden sisällä.


title: Louis van Gaal

text: Kevään 2010 vanhetessa van Gaalin luotsaama Bayern paransi otteitaan kaikilla rintamilla. Se voitti Bundesliigan mestaruuden ja varmisti Saksan tuplamestaruuden voitettuaan SV Werder Bremenin Saksan cupin finaalissa 4–0. Pudotettuaan ranskalaisen Olympique Lyonnais'n Mestarien liigan välierissä yhteismaalein 4–0, oli van Gaalilla mahdollisuudet voittaa Mestarien liiga toisessa seurassa. Tähän temppuun ovat aiemmin kyenneet vain Ottmar Hitzfeld ja Euroopan Cupin aikana Ernst Happel. Finaalissa FC Internazionale Milanon José Mourinho taisteli myös toisesta Mestareiden liigan voitostaan. Internazionale oli lopulta vahvempi maalein 2–0 ja van Gaalin unelma uransa toisesta Mestarien liigan voitosta hautautui. Elokuussa 2010 van Gaal valittiin ensimmäisenä ulkomaalaisena vuoden valmentajaksi Saksassa.


title: Louis van Gaal

text: Kaudella 2010–2011 Bayern ei onnistunut taistelemaan Bundesliigan mestaruudesta Borussia Dortmundin karattua jo syyskaudella. Cupissa taival katkesi maaliskuussa välierätappioon Schalkelle ja samoihin aikoihin liigassa kärsitty tappio Hannoverille asetti jo van Gaalin paikan kyseenalaiseksi. Pian näiden otteluiden jälkeen hän ilmoitti jättävänsä seuran kauden jälkeen. Syyksi van Gaal ilmoitti erimielisyydet seuran asemasta. Seurajohdon kärsivällisyys ei kuitenkaan riittänyt kauden loppuun asti. Bayernin pudottua Mestarien liigan neljännesvälierissä FC Internazionale Milanolle ja Bundesliigassa neljänneksi, sai van Gaal potkut huhtikuussa 2011. Viimeiseksi otteluksi jäi 1–1 tasapeliin päättynyt Baijerin paikallistaisto 1. FC Nürnbergiä vastaan.


title: Louis van Gaal

text: Marraskuussa 2011 AFC Ajax uutisoi, että van Gaal palaa seuran palvelukseen. Hän aloittaa heinäkuussa 2012 Ajaxin urheilutoimenjohtajana. Joulukuussa 2011 van Gaal ilmoitti haluavansa viettää enemmän aikaa perheensä kanssa, joten hänen paluunsa Ajaxiin ei toteutunut.


title: Louis van Gaal

text: Lopulta van Gaal solmi kaksivuotisen sopimuksen KNVB:n kanssa Alankomaiden maajoukkuevalmentajan tehtävästä. Van Gaalin johdolla Alankomaat selvisi karsintalohkonsa voittajana MM-kisoihin 2014. Lopputurnaus sujui nuorelta joukkueelta erinomaisesti ja avausottelun 5–1-voitto Espanjasta siivitti Alankomaat lopulta mitalipeleihin saakka. Van Gaalin suojatit taipuivat välierissä rangaistuspotkukilpailussa Argentiinalle, mutta päättivät turnauksen pronssiottelussa voittoon kisaisäntä Brasiliasta 3–0.


title: Louis van Gaal

text: Toukokuussa 2014 Manchester United ilmoitti tehneensä van Gaalin kanssa kolmivuotisen sopimuksen. Van Gaalin debyyttikausi ManUssa sujui hieman kangerrellen ja kritiikkiä valmentajaa kohtaan kuului sekä faneilta että entisiltä seuratoimijoilta. Lopulta ManUn kausi Valioliigassa päättyi neljänteen sijaan. Kesällä 2015 van Gaal on saanut kritiikkiä myös pelaajiltaan, kun Víctor Valdésin reservijoukkuekomennuksesta suivaantuneet espanjalaispelaajat arvostelivat van Gaalia. Kohu kariutti myös Pedron suunnitellun siirron ManUn.


title: Louis van Gaal

text: Van Gaal kertoi tammikuussa 2016, ettei ole halukas jatkamaan kauteen 2016/17 päättyvää sopimustaan Manchester Unitedin kanssa. Hän on ilmoittanut jäävänsä eläkkeelle valmennustehtävistä viettääkseen enemmän aikaa perheensä kanssa. Van Gaal on saanut kauden 2015/16 aikana rajua kritiikkiä Unitedin huonon menestyksen takia. Van Gaalin johdolla Manchester United voitti FA Cupin mestaruuden kaatamalla finaalissa Crystal Palacen 2–1. Pokaali jäi van Gaalin ainoaksi Unitedin peräsimessä, sillä hän sai potkut 23. toukokuuta 2016.


title: Louis van Gaal

text: Van Gaal ilmoitti lopettavansa valmentajauransa tammikuussa 2017 oltuaan työttömänä toukokuusta 2016 lähtien.Van Gaal on naimisissa toista kertaa. Hän meni naimisiin nuoruuden rakkautensa Fernanda Obbesin kanssa 21-vuotiaana. Heillä on kaksi tytärtä. Avioliitto päättyi Fernandan kuoltua syöpään vuonna 1994. Van Gaal tapasi toisen vaimonsa Truusin pian Fernandan kuoleman jälkeen. Kauan yhdessä asunut pari avioitui vuonna 2008.


title: SBV Vitesse

text: SBV Vitesse on jalkapalloseura Arnhemista, Alankomaista. Joukkue pelaa maan pääsarjassa Eredivisiessä.


title: SBV Vitesse

text: Vitesse perustettiin 14. toukokuuta vuonna 1892 krikettiseuraksi, mutta saman vuoden syksyllä alkoi myös jalkapallotoiminta.


title: Stewart Granger

text: Stewart Granger (6. toukokuuta 1913 – 16. elokuuta 1993) oli englantilainen näyttelijä, tunnettu sankarillisista ja romanttisista rooleista. Pitkä, tumma ja komea Granger oli suosittu näyttelijä 1940–1960-luvuilla.


title: Stewart Granger

text: Granger syntyi Lontoossa. Hänen alkuperäinen nimensä oli James Lablache Stewart, mutta hän muutti nimensä, jottei häntä olisi sekoitettu kuuluisaan amerikkalaiseen näyttelijään James Stewartiin. Hän aloitti elokuvauransa vuonna 1933, ja vuonna 1943 elokuva "Seikkailija Jamaikasta" (The Man in Grey) teki hänestä kotimaassaan Britanniassa tähden. 1950-luvun alussa hän siirtyi Hollywoodiin ja alkoi näytellä myös seikkailuelokuvissa. Stewart Granger oli kolme kertaa naimisissa, ja avioliitoista syntyi 4 lasta. Vuonna 1956 hänestä tuli Yhdysvaltain kansalainen. Hän kuoli eturauhassyöpään Santa Monicassa Kaliforniassa 80-vuotiaana.


title: Arttu Brummer

text: Kaarle Arttu Brummer-Korvenkontio (alk. Karl Artur Brummer; 10. toukokuuta 1891 Hämeenlinna – 4. maaliskuuta 1951 Helsinki) oli suomalainen muotoilija ja suomalaisen taideteollisuuden keskeinen vaikuttaja. Hän oli Taideteollisen keskuskoulun opettaja ja vuodesta 1944 sen taiteellinen johtaja. Taideteollisuusyhdistys Ornamo on perustanut hänen mukaansa nimetyn Brummer-palkinnon.


title: Arttu Brummer

text: Brummer perusti oman suunnittelutoimiston vuonna 1913 valmistuttuaan huonekalusuunnittelijaksi. Taideteollisuuskeskuskoulussa hänen opetusaineitaan olivat yleinen sommittelu (vuodesta 1919 alkaen), huonekalusommittelu (1928 alkaen) sekä muoto-oppi (1944 alkaen). Lisäksi Brummer opetti oman kiinnostuksensa pohjalta heraldiikkaa. Hän oli aktiivinen kirjoittaja ja kriitikko. Brummer edusti konservatiivista vastapoolia 1930-luvun funktionalismille, jota puolestaan edusti muun muassa Alvar Aalto. Hänen tyylinsä sijoittui art decon sekä 1920-luvun klassismin välimaastoon. Brummer suunnitteli sisustuskokonaisuuksia muun muassa Eduskuntataloon sekä  Helsingin yliopiston päärakennuksen uudelle puolelle. Hänen suunnittelemansa lasiesineet olivat uniikkitöitä.


title: Arttu Brummer

text: Brummerin vanhemmat olivat filosofian maisteri, latinan ja suomen kielen lehtori Karl Emil Fabian Brummer ja Hildur Helena Maria Nordenswan. Hän oli naimisissa kahdesti, vuosina 1921–1923 tekstiilitaiteilija Eva Anttilan kanssa ja 1926–1951 tekstiilitaiteilija Eva Brummerin kanssa. Heidän poikansa on professori Markus Brummer-Korvenkontio (s. 1931).


title: Tuula Kojo

text: Tuula Susanna Kojo (s. 9. lokakuuta 1962 Pieksämäki) on suomalainen kirjallisuuden suomentaja. Hän on valmistunut filosofian kandidaatiksi 1991 Turun yliopistosta ja suorittanut kieliopintoja Uppsalan, Tukholman ja Istanbulin yliopistossa.


title: Tuula Kojo

text: Kojo on vuodesta 1995 suomentanut kirjallisuutta turkista ja ruotsista. Hän on suomentanut Nobel-palkinnon vuonna 2006 saaneen Orhan Pamukin teokset yhtä lukuun ottamatta, jonka Kalevi Nyytäjä on suomentanut englanninkielisestä laitoksesta. Lisäksi hän on toiminut vapaana toimittajana ja asioimistulkkina.


title: Matti & Teppo (albumi)

text: Matti ja Teppo on Matin ja Tepon vuonna 1986 julkaistu studioalbumi.


title: Ellery Queen

text: Ellery Queen on salanimi, jolla yhdysvaltalaiset serkukset Frederic Dannay (20. lokakuuta 1905 – 3. syyskuuta 1982) ja Manfred Bennington Lee (11. tammikuuta 1905 – 3. huhtikuuta 1971) kirjoittivat kymmeniä tarinoita dekkareiden kulta-ajalta 1930-luvulta lähtien aina 1960-luvulle saakka. Teokset ovat etenkin alkuvuosina perinteisiä nokkelia arvoitusdekkareita John Dickson Carrin ja Agatha Christien tapaan, ja monia pidetään lajityypin klassikkoina. Kirjoista merkittäviin kuuluu "Ruumiskirstun arvoitus" vuodelta 1932.


title: Ellery Queen

text: Myöhempinä vuosina Dannay ja Lee toimittivat suosittua Ellery Queen Mystery Magazine -lukemistoa, jota julkaistiin myös suomeksi. Useat heidät myöhäiset teoksensa, joiden juonen he itse laativat, ovat haamukirjoittajien viimeistelemiä. Ellery Queenin nimellä ilmestyi 1960-luvun alusta lähtien myös muiden kirjoittamia teoksia, joista Queen-hahmo katosi. Niitä ei ole suomennettu. Leen kerrotaan olleen yhteistyössä haamukirjoittajien kanssa ja korjailleen kieltä.


title: Ellery Queen

text: Ellery Queen on kirjoissaan newyorkilaisen rikoskomisario Richard Queenin poika, harrastelijasalapoliisi ja kirjailija, joka itse on muistiinmerkinnyt omat seikkailunsa.


title: Girls, Girls, Girls

text:
Girls, Girls, Girls on Mötley Crüe -yhtyeen neljäs albumi vuodelta 1987.
Albumi sijoittui 1987 Yhdysvalloissa Billboardin listoilla Yhdysvalloissa sijalle 2 ja Britanniassa sijalle 14. Yhdysvaltain listalla albumi jäi Whitney Houstonin albumin Whitney taakse. Tästä huolimatta yhtye on aina sanonut, että albumin olisi pitänyt olla, ja käytännössä olikin, yhtyeen ensimmäinen listaykkönen. Tunnetuimpia kappaleita levyltä ovat singlet "Wild Side", "You're All I Need" ja albumin nimikappale "Girls, Girls, Girls". Kaikista mainituista kappaleista on tehty myös musiikkivideot, joiden ohjaaja on Wayne Isham. Hän on toiminut ohjaajana myös monissa muissakin yhtyeen musiikkivideoissa.


title: Girls, Girls, Girls

text: Yhtyeen sanoittaja sekä basisti Nikki Sixx oli heroiinikoukussa albumin äänityksen aikoihin, josta syystä hän ei pystynyt antamaan kaikkeansa kappaleiden kirjoittamiseen ja äänittämiseen. Samasta syystä hän ei myöskään kontrolloinut kaikkea samaan tapaan, kun edellisten albumien nauhoituksissa. Tuottaja Tom Wermanilla oli iso vastuu albumin valmistumisen onnistumisessa. Kappale "Wild Side" oli Nikin idea, jonka sanoitus on yhtyeen tyylille sopivaksi muokattu versio "Isä Meidän" -rukouksesta. Albumin nimikappale on kunnianosoitus naisille, ja sen loppusoolo päättyy kuin seinään, sillä sen äänityksessä yhtyeen kitaristi Mick Mars putosi humalassa tuoliltaan. Kappaleen "Dancing on Glass" sanoitus kertoo huumeriippuvuudesta. Idean "Five Years Dead" kappaleeseen Nikki sai lukemastaan samannimisestä vuoden 1938 kirjasta. Single "You're All I Need" perustuu Sixxin omiin ajatuksiin Nicole-nimisestä entisestä tyttöystävästään, jonka luuli pettäneen häntä näyttelijä Jack Wagnerin kanssa. Vuonna 1985 Wagnerilla oli lähes samanniminen kappale nimeltä "All I Need". Sanoitus kertoo miehestä, joka murhaa rakastamansa tyttöystävän saadakseen tämän itselleen ikuisesti. Kappaleen musiikkivideo perustuu kyseiseen tarinaan, ja ei alun perin sisältänyt ollenkaan otoksia yhtyeestä. Ne kuvattiin myöhemmin Wayne Ishamin studiolla, ja lisättiin videoon levy-yhtön vaatimuksesta. Albumin viimeinen raita, "Jailhouse Rock" on liveäänitys Theatre of Pain -kiertueelta vuodelta 1986.


title: Taigakirvinen

text: Taigakirvinen ("Anthus hodgsoni") on metsäkirvistä muistuttava, västäräkkien heimoon lukeutuva varpuslintu.


title: Taigakirvinen

text: Linnun pituus on 14–15,5 cm ja paino keskimäärin 22 g. Habitukseltaan muistuttaa suuresti tavallista metsäkirvistä. Myös äänet ja laulu ovat hyvin samankaltaiset. Takavarpaan kynsi on lyhyt ja käyrä kuten metsäkirvisellä, muilla kirvisillä se on pitempi ja suorempi.


title: Taigakirvinen

text: Lajin entinen nimi oli intiankirvinen.


title: Taigakirvinen

text: Siperia, Mongolia, Kiina ja Japani. Esiintymisen luoteisreuna ulottuu Eurooppaan Uralin länsipuolelle. Tavataan toisinaan Suomessa, pääasiassa syksyisin. Talvehtii etenkin Intiassa.


title: Taigakirvinen

text: Taigan harvapuustoiset havumetsät, mutta pesii myös koivikoissa, lepikoissa ja lehtikuusikoissa.


title: Taigakirvinen

text: Pesä maassa kasvillisuuden suojassa. Munien haudonta-aika on 12–13 päivää, molemmat puolisot hautovat.


title: Taigakirvinen

text: Kesällä hyönteiset ja muut selkärangattomat, talvella myös siemenet. Ruokailee maassa.


title: Moottoritorpedovene Vasama

text: Moottoritorpedovene Vasama (Neuvostoliiton laivastossa TK 52) oli Suomen merivoimissa palvellut moottoritorpedovene ja myöhemmin partiovene.